Philosophical Transactions of the Royal Society tai Phil. Trans. on brittiläisen Royal Societyn kustantama tiedejulkaisu. Se on vanhin englanninkielinen tiedejulkaisu ja maailman toiseksi vanhin tiedejulkaisu. Vain ranskalainen "Journal des sçavans" on sitä vanhempi. Ensimmäisen kerran "Journal des sçavans" ilmestyi maanantaina 5. tammikuuta 1665 ja "Philosophical Transactions" vastaavasti saman vuoden toukokuun 6. päivänä.


title: Thorn

text: Thorn voi tarkoittaa seuraavia:


title: Paul Westlake

text: Paul Westlake (s. 1951) on brittiläinen stand up -koomikko, kääntäjä, tietokirjailija ja ääninäyttelijä, joka asuu Helsingissä. Hän tekee englannin kielen oppikirjoja WSOY:lle ja Sanoma Prolle ja on kirjoittanut "OK"-, Spotlight-, "Yes"-, "Wow"-, "Passwords-", "Pat and Polly"-, "Passport to English"-, "Key English"-, "Yippee"- ja "Go for it" -oppikirjat. Westlaken vuonna 1988 perustama The Original Touch Oy tekee oppikirjoja ja käännöksiä ja tarjoaa koulutuspalveluja. Lisäksi hän on ollut ääninäyttelijänä mm. "Itse valtiaat" -sarjassa.


title: Paul Westlake

text: Westlake on kotoisin Torquayn kaupungista Britanniasta ja on asunut Suomessa vuodesta 1978 lähtien. Westlake on koulutukseltaan opettaja ja hän on työskennellyt myös kouluttajana ja radiotoimittajana. Hän on tehnyt stand up -komiikkaa vuodesta 2000 lähtien. Suomen tietokirjailijat myönsi Westlakelle Oppikirjailijapalkinnon vuonna 2010. Hänellä on kaksi aikuista lasta.


title: Berliinin raatihuone

text: Berliinin raatihuone (), tunnetaan myös nimellä Rotes Rathaus () on hallintorakennus Berliinin Mitten kaupunginosassa, Rathausstraßen varrella. Se on Berliinin senaatin ja hallitsevan pormestarin istuin.


title: Berliinin raatihuone

text: Rakennus rakennettiin vuosien 1861 ja 1869 välillä saksalaisen arkkitehdin Hermann Friedrich Waesemannin suunnitelmien pohjalta. Sen arkkitehtonisena esikuvana toimi Länsi-Preussissa sijainneen Thornin (nyk. Puolan Toruń) raatihuone.


title: Berliinin raatihuone

text: Toisessa maailmansodassa raatihuonerakennus kärsi vakavia vaurioita. Sodan jälkeen se sijaitsi Itä-Berliinin alueella ja jälleenrakennettiin 1950-luvulla. Saksojen yhdistymisen jälkeen vuonna 1991 Berliinin uusi hallinto muutti rakennukseen. Länsi-Berliinin hallinto oli toiminut Schönebergin raatihuoneella.


title: Leonardo Duque

text: Leonardo Fabio Duque (s. 10. huhtikuuta 1980 Cali) on kolumbialainen maantiepyöräilijä, joka on ollut Ranskan kansalainen heinäkuusta 2015. Hän edusti Cofidis-tallia 2006–2012, Colombia-joukkuetta 2013–2015 ja viimeisenä ammattilaisvuonnaan 2016 Delko-Marseille Provence-KTM -tallia.


title: Leonardo Duque

text: Kirimiehenä tunnettu Duque voitti vuonna 2005 Druivenkoers Overijse -kilpailun sekä toisen etapin ja pistekilpailun Tour de L'Ain -etappikilpailussa. Seuraavana vuonna hän voitti Tour du Limousin´n kokonais- ja pistekilpailun sekä sijoittui Italian ympäriajon etapeilla kerran neljänneksi ja kahdesti viidenneksi.


title: Leonardo Duque

text:
Vuoden 2007 Espanjan ympäriajossa Duque oli toisen osuuden massakirissä kolmas. Hän voitti
kilpailun 16. etapin oltuaan loppukirissä irtiottokumppaneitaan Aleksandr Kolobnevia ja Joan Horrachia parempi.


title: Leonardo Duque

text: Vuonna 2008 Duque voitti Välimeren ajon neljännen etapin ja sijoittui toiseksi Ranskan ympäriajon 14. osuudella. Samana vuonna hän voitti myös pisteajon ratapyöräilyn maailmancupin Calin osakilpailussa. Vuonna 2010 hän voitti GP Cholet - Pays de Loire -kilpailun.


title: Leonardo Duque

text: Duque voitti 2013 Tour de L'Ain -kilpailun ensimmäisen etapin ja yksipäiväisen GP Beghelli -kilpailun. Seuraavana vuonna hän voitti Giro del Trentinon sprinttikilpailun. Vuonna 2016 hän voitti Tour of Taihu Laken kokonaiskilpailun ja seitsemännen etapin.


title: Koillinen alue (Brasilia)

text: Brasilian koillinen alue on yksi Brasilian viidestä alueesta. Se muodostuu yhdeksästä osavaltiosta Alagoas, Bahia, Ceará, Maranhão, Paraíba, Pernambuco, Piauí, Rio Grande do Norte, Sergipe. Suurimpia kaupunkeja ovat Salvador, Fortaleza ja Recife. Alueen pinta-ala on 1 561 177 neliökilometriä ja siellä asuu noin 50 miljoonaa ihmistä.


title: The Eagle Has Landed

text: The Eagle Has Landed on Saxon-yhtyeen ensimmäinen livealbumi. Se saavutti Britannian listoilla viidennen sijan.


title: The Eagle Has Landed

text: Kaikki kappaleet: Byford/Quinn/Oliver/Dawson/Gill


title: Kfar Saba

text: Kfar Saba () on kaupunki Israelissa Keski-Israelin hallintoalueella. Vuonna 2009 sen väkiluku oli 83 600.


title: Kfar Saba

text: Maan, jossa Kfar Saba nykyään on, ostivat sionistit 1892, jotka tarjosivat maan myytäväksi edelleen. Paroni Edomnd James de Rothschild osti maan vuonna 1896 ja myi sen 1903 Petah Tikvan asukkaille. Osmanien valtakunta ei suostunut antamaan rakennuslupia, joten uudisasukkaat joutuivat asumaan savimajoissa.


title: Power and the Glory

text: Power and the Glory on Saxon-nimisen heavy metal -yhtyeen viides studioalbumi. Se saavutti brittilistalla 15. sijan ja USAn listoilla 155. sijan.


title: Power and the Glory

text: Levy on yhtyeen ensimmäinen uuden rumpalin Nigel Glocklerin kanssa ja ensimmäinen Amerikassa nauhoitettu Saxon-albumi. Nimibiisi ja "Nightmare" julkaistiin singlenä ja kumpikin pääsi brittien singlelistan top 75:een.


title: Power and the Glory

text: Kaikki kappaleet: Byford/Quinn/Oliver/Dawson/Glocker


title: Greta Andersen

text: Greta Andersen (s. 1. toukokuuta 1927) on entinen tanskalainen uimari ja olympiavoittaja.


title: Greta Andersen

text: Andersen saavutti olympiakultaa Lontoossa 1948, jossa hän voitti 100 metrin vapaauinnin finaalin ajalla 1.06,3. Hän ui 4 × 100 metrin vapaauintiviestissä kolmannen osuuden ja sai hopeaa ajalla 4.29,6, kun hänelle henkilökohtaisella matkalla 0,2 sekunnin erolla hävinnyt Ann Curtis toi Yhdysvaltain joukkueen maaliin ensimmäisenä. Helsingin 1952 olympialaisissa Andersen sijoittui 400 metrin vapaauinnissa kahdeksanneksi ja 4 × 100 metrin vapaauintiviestissä neljänneksi.


title: Greta Andersen

text: Vuonna 1949 Andersen ui 100 jaardin vapaauinnin maailmanennätyksen 58,2, joka alitettiin vasta vuonna 1956. Wienin EM-kisoissa 1950 Andersen voitti kultaa 400 metrin vapaauinnissa.


title: Greta Andersen

text: Andersen oli myös tunnettu pitkien matkojen uimari. Hän ui Englannin kanaalin yli kuudesti vuosina 1957–1964. Ranskasta Englantiin hän ui n. 11 tunnissa ja Englannista Ranskaan ajassa 13 tuntia ja 14 minuuttia. Kaliforniassa, jonne hän muutti uimaopettajaksi, hänen suurimpiin saavutuksiinsa kuului uinti Santa Catalinan salmen yli molempiin suuntiin ennätysajassa.


title: Greta Andersen

text: Andersen valittiin International Swimming Hall of Fameen 1969.


title: Rick Ross

text: William Leonard Roberts II (s. 28. tammikuuta 1976 Coahoma County, Mississippi, Yhdysvallat), tunnetaan paremmin taiteilijanimellään Rick Ross (tyyliteltynä RICK RO$$) on yhdysvaltalainen rap-artisti. Rick Rossin taiteilijanimi tulee samannimisestä huumekauppiaasta. Rick Ross perusti levy-yhtiön Maybach Music Group vuonna 2009.


title: Rick Ross

text: Rick Ross syntyi Mississippissä vuonna 1976 mutta varttui Carol Cityssä Floridassa. Valmistuttuaan Carol City Senior High Schoolista hän jatkoi opintojaan Albany State Universityssä. Myöhemmin hän liittyi 8Ball & MJG:n Suave House Recordsiin. Ross teki myös sopimuksen Slip-n-Slide -levy-yhtiön kanssa.


title: Rick Ross

text: 19. lokakuuta 2011 Ross joutui sairaalaan ja perumaan keikkansa. Hänellä on ollut toistuvia ongelmia terveytensä kanssa.


title: Rick Ross

text: Rick Rossin debyyttialbumi "Port of Miami" julkaistiin maaliskuussa 2006. Albumi sijoittui heti ilmestyttyään Billboard 200 listan kärkipaikalle 187,000 viikkomyynnillään. Rolling Stone -lehti ennusti albumin olevan kesän suurin hip hop julkaisu. Port of Miami ylitti kultarajan 8. marraskuuta 2006. Samana vuonna Ross vieraili DJ Khaledin "Listennn... the Album" -albumin "Born-N-Raised" ja "Holla at Me" -kappaleilla.


title: Rick Ross

text: Toinen studioalbumi "Trilla" julkaistiin maaliskuussa 2008. Kuten "Port of Miami", tämäkin albumi sijoittui ensimmäisellä viikolla Billboard 200 -listan ykköspaikalle. Albumin esikoissingle "Speedin'", jolla vierailee R. Kelly sijoittui 121. sijalle Billboard Hot 100 -listalla. Toinen single "The Boss" (mukana T-Pain) sijoittui saman listan 17. sijalle. Kolmannella "Here I Am" -singlellä vierailee Nelly ja Avery Storm. Toukokuussa julkaistiin neljäs "This Is the Life" -single, jolla vierailee Trey Songz.


title: Rick Ross

text: Rick Ross aloitti riidan rap-artisti 50 Centin kanssa, koska tämä ei ollut huomioinut Rossia BET Awardsissa. Tammikuun alkupuolella Rick Ross julkaisi "Mafia Music" -kappaleen, joka levisi internettiin. Kappale sisälsi useita 50 Cent -dissejä.


title: Rick Ross

text: Rossin kolmas studioalbumi "Deeper Than Rap" julkaistiin 21. huhtikuuta 2009. Kahden ensimmäisen studioalbumin tapaan, tämäkin sijoittui Billboard 200 -listan kärkeen. Albumin ensimmäinen single "Magnificent" julkaistiin helmikuussa 2009 ja se sijoittui Billboard Hot 100 -listan 67. sijalle. Kappaleella vieraili John Legend. Toisena singlenä julkaistiin kappale "All I Really Want". Sillä vieraili The-Dream ja se julkaistiin toukokuussa 2009. Kolmannella "Maybach Music 2" -nimisellä singlellä vierailivat Kanye West, T-Pain ja Lil Wayne. Tämän singlen sijoitus Billboard Hot 100 -listalla oli 92.


title: Rick Ross

text: Rick Ross julkaisi neljännen "Teflon Don" -nimisen studioalbuminsa 20. heinäkuuta 2010. Albumilta julkaistiin kolme singleä. Ensimmäinen single "Super High" julkaistiin toukokuussa 2010 ja sillä vierailee Ne-Yo. Toinen, "B.M.F. (Blowin' Money Fast)" -niminen, single julkaistiin kesäkuussa 2010. Tällä puolestaan vieraili Styles P. Lokakuussa 2010 julkaistiin levyn kolmas single "Aston Martin Music".


title: William Roberts

text: William Roberts voi viitata ainakin seuraaviin:


title: The Crimson Idol

text: The Crimson Idol on heavy metal -yhtye W.A.S.P.:in kuudes albumi. Albumi julkaistiin heinäkuussa 1992. "The Crimson Idol" on konseptialbumi, joka kertoo tarinan fiktiivisestä rock-muusikko Jonathan Steelistä. Alun perin albumi oli tarkoitus julkaista Blackie Lawlessin soololevynä, mutta levy-yhtiön painostuksesta albumi julkaistiin W.A.S.P.:in nimellä. Kaikki kappaleet ovat Blackie Lawlessin kirjoittamia.


title: The Crimson Idol

text: Albumi kertoo Jonathan-nimisestä teinipojasta, joka on William ja Elisabeth Steelin poika. Jonathanilla on veli, Michael. Michael on vanhempien suosikkilapsi, mutta Jonathan on täysin epäonnistunut vanhempien silmissä. Hän karkaa kotoa sen jälkeen, kun Michael on kuollut auto-onnettomuudessa. Jonathan alkaa kuljeskella kaduilla ja tulee riippuvaiseksi alkoholista ja huumeista. Kun hän kävelee musiikkikaupan ohi, Jonathan huomaa musiikkikaupan ikkunassa kitaran ja haluaa päästä rock-tähdeksi.


title: The Crimson Idol

text: Jonathan varastaa kitaran ja soittaa sitä niin usein kuin voi saadakseen rahaa ja päästäkseen levyttämään. Hän tapaa miehen, "Chainsaw Charlien", joka on levy-yhtiön johtaja. Charlie lupaa tehdä Jonathanista rock-tähden ja esittelee Jonathanin Alex Rodmanille, josta tulee Jonathanin manageri. Jonathanista tulee rock-tähti, mutta hän huomaa, ettei rock-tähden elämä ole niin hohdokasta kuin hän kuvitteli. Jonathanista on tullut kuuluisa ja rikas, mutta häneltä puuttuvat ne asiat, joita hän on aina halunnut: vanhempiensa rakkaus ja hyväksyntä.


title: The Crimson Idol

text: Eräänä iltana ennen konserttia Jonathan soittaa vanhemmilleen tehdäkseen sovinnon näiden kanssa. Tarinan mukaan Jonathanin ja vanhempien keskustelussa puhutaan vähemmän kuin 50 sanaa, joista neljä viimeistä olivat "meillä ei ole poikaa". Jonathan tajuaa, ettei hän koskaan voi saada vanhempiensa hyväksyntää ja tämän takia hän päättää tehdä itsemurhan. Konsertissa Jonathan irrottaa kitaransa kielet, muotoilee niistä hirttosilmukan ja hirttää itsensä.


title: The Crimson Idol

text: W.A.S.P. teki vuosina 2007–2008 Crimson Idol World Tour -kiertueen, jonka tarkoitus oli juhlistaa 15 vuotta täyttänyttä albumia. Kiertueen keikoilla albumi on soitettu kokonaan alusta loppuun ja albumin pohjalta kuvattua, silloin vielä julkaisematonta lyhytelokuvaa on näytetty taustalla yhtyeen esiintyessä. Pätkiä elokuvasta on näytetty muillakin kiertueilla. Soitettuaan albumin yhtye piti pienen tauon, jonka jälkeen esitti suurimpia hittejään vuosien varrelta. Kiertueen keikoilla kuvaaminen oli yleisöltä kielletty.


title: The Crimson Idol

text: Vuonna 2017 levy-yhtiö laati tiedotteen, jonka mukaan "The Crimson Idol" -levyn 25-vuotisjuhlavuoden kunniaksi järjestetään Re-Idolized-kiertue, jolla W.A.S.P. soittaa levyn kokonaan – sekä kolme levylle tarkoitettua, mutta pois jätettyä laulua. Kiertue toteutui, mutta kolmea levylle tarkoitettua ja pois jätettyä laulua ei sittenkään esitetty kiertueella, koska niiden esittäminen olisi pilannut laulujen ja taustavideoiden huolellisesti harjoitellun synkronoinnin. Kiertueella soitettiin "The Crimson Idol" -osion jälkeen tunnettuja lauluja yhtyeen muilta levyiltä samaan tapaan kuin 2007–2008. "The Crimson Idol" -albumin ohessa oli 1990-luvulla suunniteltu julkaistavan noin 50-minuuttinen elokuva levyn päähenkilön vaiheista. Elokuvaa varten kuvattiin satoja tunteja filmiä, mutta elokuvaa ei ole virallisesti julkaistu ennen levyn 25-vuotisjuhlavuotta 2017, jolloin Napalm Records aikoo julkaista sen eri formaateissa. Re-Idolized-kiertue alkoi Göteborgista 25. syyskuuta 2017 ja päättyy Moskovaan 30. marraskuuta 2017.


title: The Crimson Idol

text: Kaikki kappaleet säveltänyt ja sanoittanut Blackie Lawless.


title: First Blood Last Cuts

text: First Blood Last Cuts on heavy metal -yhtye W.A.S.P.:in kokoelma-albumi, joka julkaistiin vuonna 1993.


title: Still Not Black Enough

text: Still Not Black Enough on heavy metal -yhtye W.A.S.P.:in studioalbumi, joka julkaistiin vuonna 1995. Alun perin albumista piti tulla Blackie Lawlessin soololevy, mutta se julkaistiin lopulta W.A.S.P.:in nimellä.


title: Still Not Black Enough

text: Kaikki kappaleet kirjoittanut Blackie Lawless, ellei toisin mainittu.


title: Kill, Fuck, Die

text: Kill, Fuck, Die (käytetään myös lyhennettä K.F.D.) on heavy metal -yhtye W.A.S.P.:in studioalbumi, joka julkaistiin vuonna 1997. Levyä pidetään W.A.S.P.:n raskaimpana.


title: Kill, Fuck, Die

text: Kaikki kappaleet säveltänyt Blackie Lawless & Chris Holmes, ellei toisin mainittu.


title: Francesco De Gregori

text: Francesco De Gregori (s. 4. huhtikuuta 1951) on italialainen laulaja-lauluntekijä.


title: Francesco De Gregori

text: De Gregori syntyi Roomassa ja julkaisi vuonna 1972 ensimmäisen albuminsa yhteistyössä Antonello Venditti kanssa. Hänen soolouransa tunnetuimpiin lauluihin lukeutuvat "Bufalo Bill", "Santa Lucia", "Generale" ja "Viva l'Italia". Hän teki menestyksensä huippuvuosina myös yhteistyötä Lucio Dallan kanssa.


title: Francesco De Gregori

text: De Gregori on jatkanut uraansa 1980-luvun jälkeen ja saavuttanut menestystä mm. albumeillaan "Titanic" (1982), "Canzoni d'amore" (1992), "Amore nel pomeriggio" (2001) ja "Il fischio del vapore" (2002, mukana Giovanna Marini). Vuonna 2003 julkaistiin hänen elämäkertansa "Quello che non so, lo so cantare".


title: Francesco De Gregori

text: Kotimaassaan De Gregori tunnetaan myös lempinimellä "Il Principe". Hänet on palkittu useaan otteeseen "Targa Tencolla".


title: Luettelo Waffen-SS:n yksiköistä

text: Luettelo Waffen-SS:n yksiköistä sisältää oli Saksan kansallissosialistisen työväenpuolueen puolisotilaallisen järjestön SS:n sotilaalliseen siipeen Waffen-SS:ään kuuluneet joukot.


title: Luettelo Waffen-SS:n yksiköistä

text: Armeija () koostui kahdesta tai useammasta armeijakunnasta ()


title: Luettelo Waffen-SS:n yksiköistä

text: Armeijakunta muodostui kahdesta tai useammasta divisioonasta


title: Luettelo Waffen-SS:n yksiköistä

text: Lähde:SS-ryhmää () johti nuorempi aliupseeri, kuten korpraalia vastaava SS-Rottenführer tai alikersanttia vastaava SS-Unterscharführer. Ryhmän koko saattoi vaihdealla kuudesta kahteentoisa sotilasta.


title: Luettelo Waffen-SS:n yksiköistä

text: Korpraalia vastaava Rottenführerin arvo oli otettu ensimmäisenä käyttöön kansallissosialistisissa muodostelmissa SA:ssa 1932. Koska SS:n arvot olivat samat kuin SA:n aluksi niin tästä arvo periytyi myös SS:ään. Varsinaisessa taistelutoiminnassa korpraali johti yleensä vain pientä kolmen tai neljän sotilaan ryhmää, kuten tulitukiryhmää, konekivääriryhmää tai tiedusteluryhmää.


title: Luettelo Waffen-SS:n yksiköistä

text: Alikersanttia vastaava Unterscharführerin arvo tuli käyttöön arvona vasta 1934. alikersanttia alemmat sotilasarvot olivat SS-Schütze, SS-Oberschütze, SS-Sturmmann ja SS-Rottenführer. Schütze tarkoittaa suomeksi ampujaa, pääasiassa kiväärimiestä, joka on sotilasarvoltaan kuin sotamies. Oberschütze tarkoittaa johdonmukaisesti Schütze:en nähden yliampujaa ja Sturmmann rynnäkkömiestä. Rottenführer puolestaan tarkoittaa sotilasryhmää pienemmän ryhmän, taisteluparin tai partion johtajaa. Partio tässä yhteydessä tarkoittaa ryhmää pienempää joukkoa.


title: Luettelo Waffen-SS:n yksiköistä

text: Joukkuetta () johti nuorempi upseeri, kuten vänrikkiä vastaava SS-Untersturmführer, upseerioppilasta vastaava SS-Oberjunker tai ylikersanttia vastaava SS-Oberscharführer. Joukkueessa oli kolmesta neljään ryhmää. Joukkueenjohtajan lisäksi joukkueessa oli varajohtajana vanhempi kersantti, joka vastasi tavallisesti huollosta: taisteluvälineistä, elintarvikehuollosta jne. sekä toimi varajoukkueenjohtajana joukkueenjohtajan tukena. Waffen-SS:n panssarijoukoissa joukkueeseen kuului viisi ryhmää.


title: Luettelo Waffen-SS:n yksiköistä

text: SS-Unterscharführeria ylemmät, mutta SS-Untersturmführeria alemmat sotilasarvot olivat SS-Junker, SS-Scharführer, SS-Standartenjunker, SS-Oberscharführer, SS-Hauptscharführer, SS-Standartenoberjunker ja SS-Sturmscharführer. Junker tarkoittaa "junkkaria", upseerioppilasta, kun taas Scharführer tarkoittaa ryhmänjohtajaa, Standartenjunkerm. Oberscharführer tarkoittaa yliryhmänjohtajaa, Hauptscharführer pääryhmänjohtajaa. Standartenoberjunker.


title: Luettelo Waffen-SS:n yksiköistä

text: Komppaniaa () johti komppanianpäällikkönä nuorehko, mutta kokenut luutnanttia vastaava SS-Obersturmführer tai kapteenia vastaava SS-Hauptsturmführer. Tavallisesti komppaniaan kuului kolme joukkuetta komppanian ollessa pienin taktinen yksikkö, missä oli tukevia osia, kuten jalkaväen kanssa kulkevat tulenjohtajat ja rynnäköivien ilmavoimien tulenjohtajat.


title: Luettelo Waffen-SS:n yksiköistä

text: Panssarijoukoissa oli komppaniassa neljä panssarivaunujoukkuetta ja kaksi komentojoukkuetta.


title: Dominator

text: Dominator on heavy metal -yhtye W.A.S.P.:in studioalbumi. Albumi julkaistiin 20. huhtikuuta 2007.


title: Dominator

text: Albumi nousi Suomen virallisen listan sijalle 35.


title: Puzzle Pirates

text: Puzzle Pirates on Three Rings Designin kehittämä ja Ubisoftin julkaisema MMOG-peli.


title: Puzzle Pirates

text:
Alkuaan ei ollut muuta kuin yksi valtameri, kun peli oli alkanut. Lopulta suuren suosion vuoksi tehtiin kaksi lisää (kaikissa eri kartta). Nämä 3 ensimmäistä olivat maksullisia, niissä ei ollut badgeja/ doublooneja. Lopulta suunniteltiin "ilmaispelaajille 100% oikeudet pelata vapaasti"-valtameriä. Uutuutena niihin tuli badget, joilla pystyy pelaamaan eri pelejä. Tärkein kumminkin on doubloon-lisävaluutta. Dubloonian hinta vaihtelee dubloonien kysynnän mukaisesti jonka vuoksi pelissä inflaatio ja deflaatio ovat mahdollisia. Dubloonien ominaisuuksiksi pistettiin tavaroiden noutomaksu (ei kaikkiin) ja badgejen ostaminen.
Doublooneja pystyy ostamaan rahalla (20 D= 5 dollaria), että virtuaalikolikoilla (n. 2500-3000 PoE (Pieces of Eight) = 1 D ).
Valtameren nimi tuli sen valuutan mukaan: Doubloonimeri (suomalaiset pelaavat näissä eniten, etenkin Hunter-meressä, yleensä Aimuari islen ja Quetzal islen lähellä). Nykyään on kaksi maksullista valtamerta, neljä doubloonimerta, Saksankielinen ja Espanjankielinen valtameri (joissa käytetään myös doubloneja) sekä "perhe"-valtameri.


title: Puzzle Pirates

text: Ensimmäiseksi pitää tehdä itselleen merirosvo, valita sille sukupuoli, hiukset, ihonväri ja hiusten väri. Sen jälkeen alkaa peli, rahaa saa kun tekee puzzle-tehtäviä. Rahalla voi ostaa vaatteita, miekkoja, kuppeja, lähitaisteluaseita, eläimiä ja huonekaluja (myös laivoja, doublooneja ym.).


title: Puzzle Pirates

text: Sloop on pelin pienin laiva. Siihen mahtuu enintään seitsemän merirosvoa, siinä on neljä kanuunaa jotka ampuvat pieniä kanuunankuulia ja se maksaa noin 50-70 tuhatta PoE:a. Se on myös pelin yleisin laiva.


title: Puzzle Pirates

text: Cutter on toiseksi pienin laiva. Siihen mahtuu 12 merirosvoa, siinä on 8 kanuunaa jotka ampuvat pieniä kanuunankuulia.


title: Puzzle Pirates

text: Dhow on noin Cutterin kokoinen laiva, ja siihen mahtuu myös 12 merirosvoa, mutta se ampuu keskikokoisia kanuunankuulia, jotka tekevät enemmän vahinkoa, mutta siinä on vain 4 kanuunaa, joten niitä pitää ladata nopeammin, jos haluaa ampua yhtä paljon kuin Cutterilla.


title: Puzzle Pirates

text: Fanchuan on uusimpia laivoja, johon mahtuu 12 merirosvoa, ja siinä on 4 kanuuna jotka ampuvat suuria kanuunankuulia.


title: Puzzle Pirates

text: Longship on laiva, johon mahtuu 15 merirosvoa, siinä on 12 kanuunaa jotka ampuvat pieniä kanuunankuulia. Se on ensimmäinen laiva, jolla voi ampua kaksi kertaa samalle puolelle yhdessä vuorossa. Se maksaa noin 50-60 tuhatta PoE:a.


title: Puzzle Pirates

text: Baghlah on hieman isompi kuin edelliset, siihen mahtuu 18 merirosvoa. Siinä on 12 kanuunaa, jotka ampuvat keskikokoisia kanuunankuulia ja se maksaa noin 60 tuhatta PoE:a.


title: Puzzle Pirates

text: Merchant brig on pienempi pelin kahdesta kauppalaivasta. Siihen mahtuu 20 merirosvoa. Siinä on 8 kanuunaa, jotka ampuvat keskikokoisia kanuunankuulia.


title: Puzzle Pirates

text: Junk on myös pelin uusimpia laivoja. Siihen mahtuu 18 merirosvoa, siinä on 12 kanuunaa ja se ampuu isoja kanuunankuulia.


title: Puzzle Pirates

text: War brig on melko samanlainen kuin Merchant brig, mutta se on tarkoitettu taisteluun, ei tavaran kuljetukseen. Siihen mahtuu 30 merirosvoa. Siinä on 16 kanuunaa, ja se ampuu keskikokoisia kanuunankuulia.


title: Puzzle Pirates

text: Merchant galleon on suurempi kauppalaiva. Siihen mahtuu 30 merirosvoa. Siinä on 12 kanuunaa, jotka ampuvat isoja kanuunankuulia.


title: Puzzle Pirates

text: Xebec on laiva, johon mahtuu 45 merirosvoa, siinä on 24 tykkiä, ja se ampuu keskikokoisia kanuunankuulia, jonka takia jotkut pelaajat eivät pidä siitä, koska toisia laivoja pitää ampua niin monta kertaa, koska kuulat eivät tee suurta vahinkoa. Se on myös aika kallis, n. 120-140 tuhatta PoE:a, eli saman verran kuin isompi ja tehokkaampi War frigate.


title: Puzzle Pirates

text: War frigate on toiseksi isoin laiva, ja siihen mahtuu 75 merirosvoa. Se on hyvin suosittu Sea Monster Huntingissa eli Atlantiksessa olevien merihirviöiden tappamisessa. War frigatessa on 24 kanuunaa, ja se ampuu suuria kanuunankuulia, ja maksaa noin 120-140 tuhatta PoE:a.


title: Puzzle Pirates

text: Grand frigate on suurin laiva , johon mahtuu 159 merirosvoa.Siinä on 24 kanuuna, jotka ampuvat suuria kanuunankuulia. Se ei ole kovin yleinen suuren hintansa takia, mutta se on hyvin tehokas.


title: Puzzle Pirates

text: Pelit ovat yleensä yksinkertaisia ja hauskoja. Pelit voidaan jakaa kolmeen alueeseen:


title: Puzzle Pirates

text: 1.Piraatti pelit(Piracy Skills)


title: Puzzle Pirates

text: Bilge-peli, jossa "pumpataan vesi pois" tekemällä kolmen tai enemmän suoria erilaisista meri-aiheisista kuulista.


title: Puzzle Pirates

text: Sailing-peli, jossa "purjehditaan" tekemällä kolmesta erilaisesta pallosta suoria, joissa on neljä samanlaista palloa. Päätavoite on kuitenkin laittaa palloja oikeisiin paikkoihin eli "targeteihin". Pelikenttä vaihtuu, kun on pistänyt oikean väriset kuulat targeteihin.


title: Puzzle Pirates

text: Carpent-korjauspeli, jossa tukitaan aukkoja laudoilla tai erikoisella savella.


title: Puzzle Pirates

text: Treasure haul ( Aarteiden Haalinta ) joka on tyyliltään täysin sama kuin Bilging mutta bilgingissä siirrellään osia vaakasuuntan, toisin kuin tässä pystysuuntaan ja lisäksi siinä haalitaan kolikoita verkolla.


title: Puzzle Pirates

text: Swordfighting (miekkailu), jossa ideana on muodostaa erilaisia yhdistelmiä, ja sen jälkeen hajottaa ne.


title: Puzzle Pirates

text: Gunning-tykkipeli, jossa lataat tykit pistämällä niihin ensiksi ruutia, toiseksi kangasta ja kolmanneksi kuulan. Jos nämä menevät väärässä järjestyksessä, tykit voi puhdistaa puhdistus-esineellä (vesisangolla ja mopilla ). Peliä ei pääse pelaamaan, ellei sinulla ole pirate badgea tai kapteeni tai joku muu merirosvoa ylempi anna sinulle lupaa tai käskyä ampua tykillä.


title: Puzzle Pirates

text: Navigating-navigaatiopeli, jossa laitetaan erilaisia kuvioita oikeesiin paikkoihin kolmella ympyrällä. Vaatii officer badgen pelatakseen tai vain Pirate badgen, jos joku komentaa pelaamaan navigointia.


title: Puzzle Pirates

text: Battle Navigation, eli taistelunavigointi, jossa ohjaat laivaa/laivaasi, yrittämällä tuhota/saada kiinni toinen laiva. Pelilajissa kenttässä on pyörteitä,jotka ohjaavat laivan takaisin tai pyörteen toiselle puolelle (pyörteen koko on neljä ruutua). Yrität ampua vihollista,niin kunnes se häviää/nappaa sinut(tai itse nappaat sen). Jos nappaat sen tai toisin päin, joudut taistelemaan (miehistösi myös) taistelu-puzzlea, joita on kaksi, miekkataistelu ( Swordfight ) ja nyrkkitappelu ( Rumble ). Kumpi se on, riippuu vastustajasta. Voittaja laiva saa laivan sisältöä (rahaa, rommia, kanuunankuulia ym.).


title: Puzzle Pirates

text: Rumble (nyrkkeily), joka on lähestulkoon samanlainen kuin aapelissa suosittu peli nimeltä poks


title: Puzzle Pirates

text: 2. Korttipelit (Carousing Skills)


title: Puzzle Pirates

text: Hearts, joka on siis korttipeli Hertta


title: Puzzle Pirates

text: Pokeri (Texas hold 'em)


title: Puzzle Pirates

text: Spades (Padat)


title: Puzzle Pirates

text: Treasure Drop (Aarteen pudotus)


title: Puzzle Pirates

text: Drinking (Juominen)


title: Puzzle Pirates

text: 3.Työskentely-pelit (Crafting Skills)


title: Puzzle Pirates

text: Alchemistry eli Alkemia, jossa täytetään pulloja oikeilla väreillä pyörittämällä putkenpalasia, jotta väri tulee ylhäältä alas. jos väri on väärä, pullo rikkoutuu.


title: Puzzle Pirates

text: Distilling eli Tislaus. Tällä pelillä valmistetaan laivoihin tarvittavaa rommia, jota merirosvot juovat. Pelissä siirretään kuplia pystyriveihin ja totta kai samanvärisiä samoihin riveihin mahdollisimman paljon. Siniset ovat huonoja, ruskeat neutraaleja ja Valkoiset hyviä kuplia eli valkoisia kuplia pyritään saamaan yhteen riviin mahdollisimman monta ja jopa koko rivi. (Ei ole oikeastaan hankalaa kun sen oppii) Incredibleen suoritukseen pitää kuitenkin tehdä 10-12 peräkkäistä täysin valkoisia rivejä.


title: Puzzle Pirates

text: Blacksmithing eli taonta. Tässä pelissä tyhjennetään kenttää klikkaamalla ruutuja.


title: Puzzle Pirates

text: Foraging, jossa ideana on saada erilaisia arkkuja itselleen.


title: Puzzle Pirates

text: Shipwrightery eli laivanrakennusta.


title: Puzzle Pirates

text:
-Jobbing pirate on joko itsenäinen merirosvo tai kuuluu johonkin toiseen miehistöön, mutta on pyytänyt päästä auttamaan/ kutsuttu auttamaan laivalle.
-Cabin person on liittynyt miehistöön ja hän voi astua miehistön laivoihin, mutta pelata vain Sailing, Bilging ja Carpenting pelejä, jollei häntä määrätä pelaamaan Gunningia.
-Pirate on kuin Cabin person, mutta ei tarviste määräystä pelatakseen Gunningia, jos hän omistaa Pirate-badgen, ja hänet voidaan määrätä navigoimaan.
-Officer voi käyttää miehistön laivoja, jotka eivät ole lukittuja tai ovat hänen omiaan.
Liittoutumassa (flag)
Lisäksi on


title: Puzzle Pirates

text:
Pelissä on myös mahdollista saada erilaisia palkintoja jotka näkyvät hahmon info-osiossa, jossa voit luoda oman palkintohyllysi.
Esim. Palkintoja
Broad:( Peli )( Carpenting, Bilging, Bnavigating, Navigating, Sailing, Gunning )
Expert: ( Peli ) ( -II- )
Sunken: ( Kun olet hävinnyt taistelussa ja laivasi on uponnut, saat Driftwood palkinnon )
Atlantis: Atlantiksella taistelemisesta merihirviöitä vastaan saa lukuisia palkintoja ( Kypäriä, Haarniskoja, Jopa Rapuja.. )
ja monia muita.
Sublime: kun olet saavuttan exp tason, Sublimesta saat kultaisen merkin palkintoihisi. Sublime on kaikissa taidoissa.


title: Netanya

text: Netanya (), on kaupunki Israelissa ja se on Sharonin tasangon pääkaupunki. Kaupungin väkiluku on 183 200 ja sen pääelinkeino on turismi. Netanya on perustettu 1929.


title: Netanya

text: Netanya on nimetty amerikanjuutalaisen filantropi Nathan Strauksen mukaan. Kaupungin perustivat 40 siirtolaista alueelle, jolla ei aikaisemmin sijainnut juutalaisia asutuskeskuksia. Kaupungin sijainti Tel Avivin ja Haifan välissä mahdollisti nopean talouskasvun ja kaupunki levisi ympäröivälle maaseudulle. Vuonna 1948 kaupungissa oli noin 8 500 asukasta ja vuonna 1968 jo 60 100. Islamilainen jihad -järjestö teki kaupungissa 22. tammikuuta 1995 pommi-iskun, jossa kuoli 18 ihmistä ja loukkaantui 50. Toisen intifadan aikana kaupungissa tehtiin useita iskuja, joista suurin oli itsemurhaisku Park Hotellilla, jossa kuoli 22 henkilöä ja haavoittui 140.


title: Netanya

text: Netanyan talouden tärkeimpiä haaroja ovat turismi ja teollisuus. Kaupunki on yksi Israelin pääasiallisista merenrantalomakohteista ja siellä sijaitsee useita hotelleja. Teollisuuden tärkein ala oli pitkään timanttien hionta. Ala tuotiin kaupunkiin 1940-luvulla natsien miehittämästä Belgiasta, mutta se on painottunut viime aikoina Tel Avivin alueelle. Kaupungin nykyisiä teollisuuden aloja ovat esimerkiksi teräs-, lääke-, elintarvike-, tekstiili- ja elektroniikkateollisuus. Hieman kaupungista etelään sijaitsee Israelin suurin panimo.


title: Netanya

text: Vuoden 2016 lopussa Ashdodin asukasluku oli 221 591. Siirtolaisia Netanyaan on tullut esimerkiksi Ranskasta, Neuvostoliitosta, Etiopiasta, Etelä-Amerikasta ja englanninkielisistä maista.Vuonna 2013 maahanmuuttajat muodostivat kaikkiaan 35 % kaupungin väestöstä.


title: Mike Dupke

text: Mike Dupke on yhdysvaltalainen rumpali. Hän on vaikuttanut muun muassa yhtyeissä W.A.S.P. ja John Mellencamp. Musiikilliseksi innoittajikseen hän on maininnut Kissin ja Manowarin.


title: Mike Dupke

text: Dupke on syntynyt Michiganissa ja hän alkoi soittaa rumpuja 13-vuotiaana. Nuorena hän kävi Indianan yliopiston musiikkikoulua. Sittemmin Dupke muutti Nashvilleen ja tapasi siellä Cinderellan rumpalin Fred Couryn, jonka kautta Dupke pääsi Hair of the Dog -nimiseen losangelesilaisyhtyeeseen. Yhtyeen hajottua Dupke työskenteli Eric Sardinasin kanssa, kunnes liittyi W.A.S.P.:iin vuonna 2006. Dupke pysyi W.A.S.P.:in rumpalina vuoden 2015 heinäkuuhun asti.


title: Mike Dupke

text: Mike Dupkelle ja hänen vaimolleen syntyi lapsi kesällä 2015 hieman ennen Dupken eroamista W.A.S.P.:ista.


title: Shaun White

text: Shaun Roger White (s. 3. syyskuuta 1986 San Diego, Kalifornia) on yhdysvaltalainen lumi- ja rullalautailija. Hän voitti olympiakultaa lumikourussa Torinon 2006, Vancouverin 2010 ja Pyeongchangin 2018 talviolympialaisissa. Whitea pidetään maailman parhaana lumilautailijana.


title: Shaun White

text: Whitella todettiin heti syntymän jälkeen sydänvika (Fallotin tetralogia, TOF) ja yksivuotiaana hänelle tehtiin kaksi sydänleikkausta.


title: Shaun White

text: Whiten isoveli, Jesse, kiinnostui rullalautailusta minkä myötä myös Shaun kiinnostui lajista. Lumilautailun White aloitti kuusivuotiaana veljensä innottamana. Hänen sanottiin olevan liian nuori lumilautailemaan, mutta hän jatkoi kuitenkin harjoittelua. Pian hän sai sponsorisopimuksen Burtonin kanssa, kun hänen äitinsä soitti yritykseen kysyäkseen olisiko heillä 6-vuotiaalle sopivaa lautaa.


title: Shaun White

text: White on osallistunut X Games -kilpailuihin, ja sijoittunut kolmen parhaan joukkoon vuodesta 2002 lähtien. Hänellä on kilpailuista 18 mitalia (13 kultaa, 3 hopeaa ja 2 pronssia).


title: Shaun White

text: Punertavien hiustensa vuoksi Whitea on kutsuttu lempinimellä "The Flying Tomato".


title: Shaun White

text: White on työskennellyt pitkään Tony Hawkin kanssa. Hawk tapasi Whiten tämän ollessa 9-vuotias.


title: Shaun White

text: Ammattilaisrullalautailijan uran White aloitti 16-vuotiaana vuonna 2003. Hän on osallistunut X Games -kilpailuihin myös rullalautailijana ja voittanut kaksi kultamitalia (2007 ja 2011), kaksi hopeaa (2005 ja 2010) sekä pronssia (2008).


title: Roberto Vecchioni

text: Roberto Vecchioni (s. 25. kesäkuuta 1943) on italialainen laulaja-lauluntekijä. Hän syntyi Carate Brianzassa ja opiskeli Università Cattolica del Sacro Cuoressa. Hän on lisäksi julkaistu kirjailija, joka on työstänyt sekä romaaneja että novelleja.


title: Roberto Vecchioni

text: Vecchioni on naimisissa ja hänellä on neljä lasta.


title: Dirichlet’n konvoluutio

text: Dirichlet'n konvoluutio eli Dirichlet'n tulo on lukuteoreettisille funktioille määritelty matemaattinen operaatio. Operaatio muistuttaa lukujen kertolaskua, mutta lukujen sijaan operoidaan funktioilla. Laskemalla kahden lukuteoreettisen funktion konvoluutio saadaan tulokseksi kolmas lukuteoreettinen funktio. Dirichlet'n konvoluutio on siis samantyyppinen operaatio kuin muutkin konvoluutiot.


title: Dirichlet’n konvoluutio

text:
Olkoon formula_1 ja formula_2 kaksi lukuteoreettista funktiota, jotka on siis määritelty vain positiivisille kokonaisluvuille. Olkoon formula_3 mielivaltainen positiivinen kokonaisluku.
Dirichlet'n konvoluutio formula_4 määritellään seuraavasti:


title: Dirichlet’n konvoluutio

text:
Tässä formula_6 merkitsee, että formula_3 on jaollinen formula_8:llä.
Dirichlet'n konvoluutiossa siis lasketaan yhteen kaikki sellaiset termit, joissa kerrotaan keskenään formula_1 ja formula_2 sellaisilla arvoilla, joiden tulo on formula_3.


title: Dirichlet’n konvoluutio

text: Dirichlet'n konvoluutiolla on seuraavat ominaisuudet:


title: Yrjö Happonen

text: Yrjö Happonen (s. 8. lokakuuta 1970 Kuopio) on entinen suomalainen jalkapalloilija. Hänen pelipaikkansa oli yleensä hyökkäävänä keskikenttäpelaajana.


title: Yrjö Happonen

text: Happonen pelasi kaksitoistavuotisen pääsarjauransa aikana yhteensä 210 ottelua, joissa hän teki 20 maalia. Hänen edustamiaan seuroja olivat kasvattajaseuransa Kuopion Pallotovereiden lisäksi Kuopion Palloseura, Myllykosken Pallo sekä Rovaniemen Palloseura. Happonen oli poikamaajoukkueiden avainpelaajia yhdessä Jari Litmasen kanssa, mutta useat loukkaantumiset hankaloittivat hänen kansalliselle huipputasolle murtautumista. Ulkomailla Happonen kävi Englannissa Valioliiga-seura West Ham Unitedin testileirillä. Vuonna 1986 Happonen valittiin Vuoden poikapelaajaksi.


title: Yrjö Happonen

text: Nykyisin hän toimii vanginvartijana Kuopion vankilassa ja pelaa jalkapalloa ikämiessarjoissa.


title: Bruttokansantulo

text: Bruttokansantulo (BKTL) on kansantalouden tilinpidon käsite, joka kuvaa maan tuotannosta saamia tuloja. Se eroaa yleisemmin käytetystä bruttokansantuotteesta (BKT) siinä, että mukaan lasketaan ulkomailta saadut ja sinne maksetut tulot: BKTL = BKT - kotimaisten talousyksiköiden ulkomaisille talousyksiköille maksamat ensitulot + kotimaisten talousyksiköiden ulkomaisilta talousyksiköiltä saamat ensitulot.


title: Bruttokansantulo

text: Kansantuotteen tuottamiseen osallistuneet työntekijät, raaka-aineiden toimittajat sekä sijoittajat saavat korvaukseksi tuotantotekijäkorvauksia. Kun tuotantotekijäkorvaukset lasketaan yhteen saadaan bruttokansantulo.


title: Bruttokansantulo

text: Huomioon otettavia tuloja:


title: Pertti Hänninen

text: Pertti "Tysse" Hänninen (s. 29. marraskuuta 1941) on entinen jalkapalloilija. Hännisen pelipaikka oli maalivahti. Hän teki komean uran Kuopion Palloseuran SM-sarjajoukkueessa. Hän pelasi KuPS:ssa 14 kautta pääsarjaa, jossa pelasi vuosina 1959–1972 yhteensä 206 ottelua. KuPS:n mestaruusvuonna 1966 Hänninen pelasi vain neljässä ottelussa(kyseinen ottelumäärä ei riittänyt olla niiden pelaajien joukossa, jotka luetaan virallisesti jalkapallon Suomen mestareiksi). Hän pelasi yhden poikien maaottelun. Kups voitti Suomen cupin vuonna 1968. Hänninen pelasi loppuottelun kenttäpelaajana.


title: Helldorado

text: Helldorado on heavy metal -yhtye W.A.S.P.:in vuonna 1999 julkaistu studioalbumi.


title: Raimo Määttänen

text: Raimo Määttänen (s. 8. helmikuuta 1943 Tampere, Suomi) on suomalainen entinen jääkiekkoilija ja jääkiekkovalmentaja. Määttänen pelasi puolustajana. Valmentajana Määttänen oli ensimmäinen päätoiminen ja ammattimainen valmentaja Suomessa. Tällä hetkellä Määttänen toimii sekä TuTon valmennuspäällikkönä että Turun kaupungin liikunta- ja ulkoilukeskuksen esimiehenä.


title: Raimo Määttänen

text: Tamperelaissyntyinen Määttänen pelasi sekä Ilveksessä että porilaisessa RU-38:ssa SM-sarjaa. Määttänen pelasi myös Suomen maajoukkueessa, osallistuen vuoden 1967 maailmanmestaruuskilpailuihin ja pelaten kisoissa seitsemän ottelua.


title: Raimo Määttänen

text: Peliuransa jälkeen Määttänen keskittyi päätoimisesti valmennustöihin, valmentaen 1970- ja 1980-luvuilla sekä SM-sarja ja SM-liigajoukkueita (TPS 1975–1980, Ilves 1980–1982) että ensimmäisen divisioonan joukkueita (HPK 1982–1983, TuTo 1983–1987 ja 1991–1992). Määttänen toimi myös maajoukkuevalmennustehtävissä, ollen Kalevi Nummisen apuvalmentaja 1974 MM-kotikilpailuissa Helsingissä.


title: Raimo Määttänen

text: Määttänen valmensi Turun Palloseuran SM-liigan ensimmäiseen mestaruuteen kaudella 1975–1976. Määttäsen valmennuskausi TPS:ssä oli tuloksekas, sillä viitenä valmennusvuotenaan joukkue voitti mestaruuden, hopean ja kaksi pronssia. Viimeisenä Määttäsen TPS-kautena (1979–1980) joukkue sijoittui neljänneksi, ja Määttänen sai lähteä.


title: Raimo Määttänen

text: Kahden Ilves-valmennuskauden jälkeen Määttänen valmensi vuoden ykkösdivisioonaan joutunutta HPK:ta ja nosti joukkueen takaisin liigaan. Tämän jälkeen Määttänen valmensi neljä vuotta TuToa. Määttäsen valmennusura kesti 1990-luvulle asti, joukkueen ollessa jälleen TuTo.


title: Raimo Määttänen

text: Määttänen harrasti nuoruudessaan myös suunnistusta.Määttänen pelasi yhdet MM-kilpailut, 1967 Wienissä, Itävallassa.Valmentajana Määttänen oli vaativa. Valmentaessaan HPK:ta I-divisioonassa Määttänen riitautui puolustaja Hannu Jortikan kanssa, joka lopetti peliuransa..


title: Bertrand Blier

text: Bertrand Blier (s. 14. maaliskuuta 1939 Pariisi) on ranskalainen käsikirjoittaja ja elokuvaohjaaja sekä kirjailija. Hän on näyttelijä Bernard Blierin poika.


title: Bertrand Blier

text: Blierin elokuvien joukkoon lukeutuvat muiden muassa "Hitler, connais pas" (1963), "Si j'étais un espion" (1967), "Riipukset" (1974, perustuu Blierin kirjaan "Les Valseuses", 1972), "Kylmät alkupalat" (1979), "Isäpuoli" (1981, perustuu Blierin kirjaan "Beau-Père", 1980), "Meidän tarinamme" (1984), "Iltapuku" (1986), "Liian kaunis sinulle!" (1989), "Kiitos elämä" (1991), "1, 2, 3, aurinko" (1993), "Mon homme" (1995), "Les côtelettes" (2003) ja "Combien tu m'aimes?" (2005). Blierin alkuvuosien elokuvien toistuva teema on nykyajan miesten vaikeus ymmärtää nykyajan naisia, mutta elokuvasta "Liian kaunis sinulle" lähtien hän on suosinut päähenkilöinä miesten sijaan naisia.


title: Bertrand Blier

text: Blier oli Cannesin elokuvajuhlien tuomariston jäsen vuonna 1990.


title: Bertrand Blier

text: Bertrand Blier nousi 1900-luvun viimeisinä vuosikymmeninä yhdeksi maansa tärkeimmistä ohjaajista ja käsikirjoittajista. Vuoden 1978 elokuva "Préparez vos mouchoirs" sai parhaan vieraskielisen elokuvan Oscar-palkinnon. Blier oli ehdolla Cannesin Kultaisen palmun saajaksi vuosina 1981, 1986, 1989 ja 2003. Hän on voittanut Césarin ja ollut vuonna 1996 ehdolla Berliinin elokuvajuhlien Kultaisen karhun saajaksi.


title: Usedom (kaupunki)

text: Usedom on kaupunki Mecklenburg-Etu-Pommerin osavaltiossa, Saksassa. Se sijaitsee Usedomin saaren lounaisosassa, Stettininhaffin luoteisella rannalla. Kaupunki kuuluu Ostvorpommernin piirikuntaan. Kaupungin asukasluku oli 1 872 vuonna 2011. Sen pinta-ala on 38,57 neliökilometriä.


title: Usedom (kaupunki)

text: Aluetta on asutettu neoliittiselta kaudelta lähtien. 800- ja 900-luvuilla sinne saapuivat slaavit, jotka rakennuttivat linnakkeen nykyisen Schloßbergin mäelle. Kaupungin, ja samalla saaren jolla se sijaitsee, nimi juontuu slaavilaisesta sanasta "uznam", joka tarkoittaa joen suuta. Varhaisella 1100-luvulla asutuksen tuhosivat tanskalaiset ja myöhemmin sinne perustettiin premonstratenssiluostari.


title: Usedom (kaupunki)

text: Saksalainen asutus Usedomiin saapui 1200-luvulla. Vuoden 1298 joulukuun 23. päivänä sille myönnettiin kaupunginoikeudet Lyypekin lain nojalla. Vuosina 1475 ja 1688 kaupunkia runtelivat tuhoisat tulipalot. Vuoden 1648 Westfalenin rauhan jälkeen Usedomista muun Pommerin ohella tuli Ruotsin hallinnoimaa aluetta. Vuonna 1720 sen hallinta siirtyi Preussille.


title: Usedom (kaupunki)

text: Vuonna 1876 kaupunkiin valmistui rautatieyhteys. Toisen maailmansodan jälkeen kaupungista tuli osa Mecklenburg-Etu-Pommerin osavaltiota, kunnes Itä-Saksa lakkautti osavaltiosysteemin vuonna 1952, jolloin kaupungista tuli osa Rostockin aluetta (). Saksan jälleenyhdistyttyä vuonna 1990 Usedom palasi takaisin osaksi Mecklenburg-Etu-Pommerin osavaltiota.


title: Jäämies

text: Jäämies voi tarkoittaa seuraavia:


title: Pamela Adlon

text: Pamela Adlon (o.s. Segall, s. 9. heinäkuuta 1966 New York) on yhdysvaltalainen Emmy-palkittu näyttelijä, joka tunnetaan parhaiten animaatiosarjasta "Kukkulan kuningas" sekä Showtimen draamasarjasta "Californication".


title: Pamela Adlon

text: Pamela Adlon aloitti uransa 1980-luvulla, jolloin hän esiintyi nimellä Pamela Segall, kunnes 2000-luvulla vaihtoi nimensä Pamela Adloniksi mentyään naimisiin tuottaja ja käsikirjoittaja Felix O. Adlonin kanssa. 1980-luvulla Adlon esiintyi lähinnä vierailevissa rooleissa eri televisiosarjoissa, kunnes 1990-luvulla hän aloitti ääninäyttelemisen. Ensimmäinen äänirooli, jossa hän esiintyi vakituisesti, oli sarjassa "Phantom 2040" vuonna 1994. Seuraavaksi Adlon esitti uransa merkittävintä roolia "Kukkulan kuningas" -animaatiossa vuosina 1997–2006. Hänet palkittiin roolistaan Emmyllä vuonna 2002.


title: Halil Altıntop

text: Halil Altıntop (s. 8. joulukuuta 1982 Gelsenkirchen, Länsi-Saksa) on turkkilainen jalkapalloilija, joka pelaa tällä hetkellä Superliigaa Trabzonsporissa. Altıntopin pelipaikka on hyökkääjä. Hänen identtinen kaksoisveljensä Hamit Altıntop pelaa myös jalkapalloa.


title: Halil Altıntop

text: Altıntop aloitti ammattilaisuransa bochumlaisessa SG Wattenscheid 09 -nimisessä joukkueessa vuonna 2000. Hyvät esitykset toivat hänelle siirron Bundesliiga-joukkue 1. FC Kaiserslauterniin vuonna 2003. Hän oli kauden 2005-2006 kolmanneksi paras maalintekijä sarjassa. Vuonna 2006 hän siirtyi jälleen veljensä kanssa samaan joukkueeseen, Schalkeen.


title: Erkki Pohjanheimo

text: Erkki Juhani Pohjanheimo (s. 28. tammikuuta 1942 Multia) on suomalainen televisiotuottaja ja -ohjaaja sekä laulaja.


title: Erkki Pohjanheimo

text: Vuonna 1959 Pohjanheimo osallistui Tampereella laulukilpailuun, mutta ei sijoittunut. Tamperelainen orkesterinjohtaja Eino Vuori otti kuitenkin hänet solistiksi yhtyeeseensä. Pohjanheimo kiersi tanssipaikkoja taiteilijanimellä Juhani Heimo. Päästyään ylioppilaaksi Tampereen klassillisesta lyseosta vuonna 1960 Erkki muutti perheensä kanssa Helsinkiin, kun isäpuoli, näyttelijä Leevi Kuuranne, kiinnitettiin Helsingin Kansanteatteri-Työväenteatteriin, nykyiseen Helsingin kaupunginteatteriin.


title: Erkki Pohjanheimo

text: 31. heinäkuuta 1960 Pohjanheimo osallistui Helsingin Kulttuuritalolla järjestettyyn Iskelmälaulun SM-kilpailuun, jossa hän sijoittui toiseksi. Syksyllä 1961 Pohjanheimo voitti Suosikki-lehden levylaulukilpailuun. Voiton perusteella hän pääsi helmikuussa 1962 levyttämään singlen "Tuuli vain" / "Kättä vastakkain". Pohjanheimon läpimurto tapahtui levyllä "Kutsukaa tri Casey" (John D. Loudermilk: Callin' Doctor Casey) 1963. Vuonna 1963 hän voitti Pohjoismaisen laulukilpailun Kööpenhaminassa. Kilpailusävelmä oli "If I Loved You" (Hammerstein-Rodgers). Samassa kilpailussa Monica Aspelund tuli toiseksi.


title: Erkki Pohjanheimo

text: Vuonna 1965 Pohjanheimo osallistui Rostockin kansainväliseen laulukilpailuun Suomen edustajana yhdessä Katri Helenan kanssa. Pohjanheimo lauloi omat levytyskappaleensa "Lapin taikarummut" (Toivo Kärki - Reino Helismaa) ja "Niin paljon kuuluu rakkauteen" (Sammy Fain - Paul Francis Webster). Katri Helena sijoittui 412 neljänneksi ja Pohjanheimo 410 pisteellä viidenneksi. Kilpailun voitti norjalainen Wencke Myhre 528 pisteellä .


title: Erkki Pohjanheimo

text: Vuonna 1964 Jorma Weneskoski otti Pohjanheimon talliinsa, Weneskoski-Tuotantoon, ja oman yhtyeensä solistiksi. Sittemmin Pohjanheimolle koottiin oma tanssiorkesteri, jonka kanssa hän esiintyi tanssipaikoissa ympäri Suomen aina vuoteen 1967 asti. Sen jälkeen laulutoiminta on jatkunut freelancerina.


title: Erkki Pohjanheimo

text:
Vuonna 1961 Erkki Pohjanheimo hyväksyttiin Suomen Television kameramieskurssille, ja hän työskenteli kameramiehenä Yleisradiossa viisi vuotta.
Vuodesta 1966 alkaen Pohjanheimo toimi , ensin ohjaajana ja sittemmin myös toimittajana, tuottajana, käsikirjoittajana ja vuosina 1987–1991 toimituksen päällikkönä seuraten Heikki Seppälää. Vuosina 1993–1995 Pohjanheimo ja tuottaja-ohjaaja Aarno Cronvall vastasivat TV1:n Kansainvälinen musiikki -toimituksesta. Vuonna 1997 Pohjanheimo jätti TV1:n ja perusti oman tuotantoyhtiön, Sunny Notes Oy:n.


title: Erkki Pohjanheimo

text:
Yleisradiossa Pohjanheimo ohjasi ja tuotti lukuisia viihde- ja musiikkiohjelmia sekä draamatuotantoja, joukossa mm.
Pohjanheimon ohjelmiin kuuluu myös monia dokumentteja ja henkilökuvia muun muassa kuvataiteilija Eino Rautaruohosta (1969), säveltäjä Erkki Salmenhaarasta (1966), säveltäjä Einojuhani Rautavaarasta (1966), säveltäjä Valto Laitisesta (1971), oopperalaujaja Matti Salmisesta (1974), King’s Singers -lauluyhtyeestä ("King's Singers ja Valkeat yöt", 1994) ja Neuvostoliiton kansantaiteesta (muun muassa "800 vuotta luomisen riemua" (1978), "Bandura – Ukrainan laulava puu" (1981), "Pikku varsan tanssi / Moldavia" (1983), "Tibiteikka – Uzbekistanin kansantaidetta" (1987)).


title: Erkki Pohjanheimo

text: Pohjanheimo ohjasi televisiolle useiden kansainvälisten kuuluisuuksien konsertteja, joukossa Spencer Davis Group (1967), Cilla Black (1970), Benny Goodman (1975), Lionel Hampton (1976), Lena Horne (1978) , Sarah Vaughan (1978), Montserrat Caballé ja José Carreras (1991), Natalie Cole (1992).


title: Erkki Pohjanheimo

text: Erkki Pohjanheimo oli monena vuonna mukana tuottamassa ja ohjaamassa Eurovision laulukilpailuja sekä toimi Yleisradion edustajana Euroopan yleisradioliiton (EBU) kokouksissa ja Eurovision laulukilpailun Suomen tuottajana. Vuonna 1995 Indonesian televisio TVRI kutsui hänet tuottamaan ja suunnittelemaan kansainvälisen, kolmi-iltaisen laulukilpailun, Indonesia International Song Festivalin.


title: Erkki Pohjanheimo

text:
Pohjanheimon ja Vesa Nuotion ohjaama "Love... and Marriage" sai kunniamaininnan Montreaux’n Kultaisen Ruusun viihdeohjelmakilpailussa (Golden Rose Festival) 1971. Vuonna 1978 Pohjanheimon ja Seppo Seppälän kansanooppera "Pietarin miilu" voitti Sopotin kansainvälisessä viihdeohjelmakilpailussa toisen palkinnon. Vuonna 1982 Erkki Pohjanheimon ohjaama Mikis Theodorakisin "Canto General - Suuri laulu" sai Venla-kunniamaininnan. Pohjanheimon, Heikki Seppälän ja Heidi Köngäksen "Itsenäisyys ja rock" -ohjelma voitti Venla-patsaan 1986. Pohjanheimon tuottaman ja ohjaaman ohjelman "Tibiteikka – Uzbekistanin kansantaidetta" kuvaus ja äänitys palkittiin kunniamaininnalla Venla-kilpailussa 1987.
Sunny Notesin tuottama ja Pohjanheimon ohjaama "Jukka Linkola Tentet" valittiin ainoana suomalaisena ohjelmana osallistumaan Montreux’n Kultaisen ruusun festivaaliin 1999. Valinnan suoritti kansainvälinen ammattilaisraati.


title: Erkki Pohjanheimo

text:
Vuonna 1997 Erkki Pohjanheimo perusti oman tuotantoyhtiön, Sunny Notes Oy:n. Yhtiön tuotantoja ovat muun muassa:
Sunny Notes on tuottanut myös useita musiikkiohjelmia, kuten:
Vuonna 2009 Erkki Pohjanheimo ohjasi Suomalaisen kamarioopperan tilaaman myyntivideon "Vapauden vanki" -nimisestä oopperasta, joka kertoo presidentti Risto Rytistä. Musiikki on Ilkka Kuusiston, libretto Markus Nummen ja ohjaus Kalle Holmbergin. Risto Rytiä esitti Jorma Hynninen ja hänen vaimoaan Tiina Lindfors. Kapellimestarina toimi Kristian Attila. Yhteistyö Suomalaisen kamarioopperan kanssa jatkui 2011, kun Erkki Pohjanheimo ohjasi myyntivideoksi Ilkka Kuusiston toisen oopperan, "Nainen kuin jäätynyt samppanja". Ooppera perustuu Aino Kallaksen päiväkirjamerkintöihin, ja sen libreton teki Aino Piirola. Alkuperäisen oopperan ohjasi Jukka Kajava. Pääosissa esiintyvät Ulla Raiskio ja Sami Saikkonen, kapellimestari on Kristian Attila.


title: Erkki Pohjanheimo

text: Toimitusjohtaja Erkki Pohjanheimo lopetti Sunny Notes Oy:n toiminnan 31.12.2013.


title: Erkki Pohjanheimo

text: Pohjanheimo on toiminut myös televisioalan kouluttajana muun muassa Yleisradion ammattiopistossa, Radio- ja televisioinstituutissa (RTI), Tampereen yliopistossa, Tampereen ammattikorkeakoulussa, Adultan Luovat alat -linjalla (ent. Adultan radio- ja televisio-opisto Arto), Helsingin Metropolia Ammattikorkeakoulun Elokuva ja televisio -koulutusohjelmassa (ent. Stadia/Viestintä), Turun Aikuiskoulutuskeskuksessa ja Helsingin tekniikan alan oppilaitoksessa (Heltech), joka vuoden 2013 alussa liitettiin uuteen Stadin ammattiopistoon. Pohjanheimo on myös opettanut iskelmälaulajien esiintymistaitoja Lavatähti-kursseilla Jyväskylässä (1993–2000) ja Ikaalisten artistikoulutuksessa (Länsi-Pirkanmaan koulutustuskuntayhtymä/Aikuiskoulutus) (2002–2004).


title: Erkki Pohjanheimo

text: Erkki Pohjanheimo on naimisissa tv-tuottaja-ohjaaja Mervi Pohjanheimon kanssa. Erkki Pohjanheimolla on edellisestä avioliitostaan kaksi tytärtä: laulaja-laulunopettaja Pauliina Pohjanheimo (Pauliina May), joka työskentelee Hollannissa, ja näyttelijä Petriikka Pohjanheimo.


title: Erkki Pohjanheimo

text: Erkki Pohjanheimon vanhemmat ovat lentokapteeni Erkki Olavi Pohjanheimo (1917–1943) ja Raili Kuuranne (o.s. Valkola, ent. Pohjanheimo, 1919–2010). Isän kaaduttua koelentäjänä Tampereella Erkki Pohjanheimon äiti meni naimisiin näyttelijä Leevi Lindströmin (myöh. Leevi Kuuranne) kanssa. Pohjanheimo vietti nuoruutensa siis näyttelijäperheessä. Hänen sisaruksiaan ovat Teatterikorkeakoulun teatteritaiteen laitoksen johtaja Marja-Liisa Kuuranne-Autelo (lausuntataiteilija Malla Kuuranne) ja KOM-teatterin käyttöpäällikkö, valaistustaiteilija Jukka Kuuranne.


title: Noah Hickey

text: Noah Hickey (s. 9. kesäkuuta 1978, Auckland, Uusi-Seelanti) on uusiseelantilainen entinen jalkapalloilija, jonka pelipaikka oli joko hyökkääjä tai oikea laitalinkki. Hickey pelasi Uuden-Seelannin maajoukkueessa 31 ottelua ja teki niissä 3 maalia. Hän pelasi myös vuonna 2003 Confederations Cupissa.


title: Noah Hickey

text: Hickey edusti uransa aikana muutaman uusiseelantilais-joukkueen lisäksi myös Veikkausliiga-joukkue Tampere Unitedia kolmen kauden ajan vuosina 2001-2003. Ensimmäisenä kautenaan hän tuli vahvistamaan joukkuetta syyskuussa ollen tärkeä lenkki mestarijoukkueessa kun hän teki 9 ottelussa 4 maalia. Kaudella 2002 syntyi 19 ottelussa 5 maalia ja kaudella 2003 14 ottelussa 4 maalia. Tuolloin hän kävi myös testattavana muualla Euroopassa, ainakin norjalaisessa Brynessä ja englantilaisseuroissa Watfordissa ja Northamptonissa. Hickey kuitenkin palasi takaisin vanhaan seuraansa The Football Kingziin Uuteen-Seelantiin. Toukokuussa 2007 hän yllättäen ilmoitti lopettavansa pelaajauransa.


title: Oili Suominen

text: Oili Marita Suominen (o.s. Valtonen; s. 24. helmikuuta 1941 Pori) on suomalainen suomentaja, koulutukseltaan humanististen tieteiden kandidaatti (Turun yliopisto 1967). Hän on kääntänyt kaunokirjallisuutta saksasta ja ruotsista suomeksi; hänet mainitaan mm. Günter Grassin luottosuomentajaksi sekä Erich Auerbachin "Mimesiksen" kääntäjäksi. Hän on saanut valtionpalkinnon, Pro Finlandia -mitalin ja Mikael Agricola -palkinnon.


title: Anatoli Bogdanov (ampuja)

text: Anatoli Ivanovitš Bogdanov (, 1. tammikuuta 1931 Leningrad – 30. syyskuuta 2001 Moskova, Venäjä) oli Neuvostoliittoa edustanut kilpa-ampuja ja olympiavoittaja.


title: Anatoli Bogdanov (ampuja)

text: Helsingin 1952 olympialaisissa Bogdanov voitti kultaa vapaakivääriammunnan kolmen asennon kilpailussa. Hänen yhteistuloksensa oli 1123, joka koostui makuuasennon pisteistä 388, polviasennon pisteistä 376 ja pystyasennon 359 pisteestä. Hopealle sijoittunut Sveitsin Robert Bürchler hävisi hänelle kolme pistettä.


title: Anatoli Bogdanov (ampuja)

text: 30. joulukuuta 1953 Bogdanov ampui vapaakiväärillä kaikkien aikojen parhaan tuloksen 1143.


title: Anatoli Bogdanov (ampuja)

text: Melbournen 1956 olympialaisissa Bogdanov voitti kultaa pienoiskivääriammunnan kolmen asennon kilpailussa. Hänen yhteistuloksensa oli 1172, joista hän sai 396 makuuasennosta, 392 polvelta ja 384 pystystä. Hopealle sijoittunut Tšekkoslovakian Otakar Hořínek sai saman yhteistuloksen.


title: Leppäkorpi (Nummi)

text: Leppäkorpi on kylä Nummella Lohjalla. Leppäkorven kylässä on mm. Marjatan Kyläkauppa jossa myös postin asiamiespalvelut. Leppäkorven työväentalolla järjestetään vuosittain Leppäkorpi Rokkaa -hyväntekeväisyystapahtuma, jossa kerätään varoja yksityisen päiväkodin toimintaan. Lisäksi työväentalolla vietetään syksyisin mm. hirvipeijaisia. Leppäkorven työväentalo täytti marraskuussa 2008 100 vuotta.


title: Intermission (Stratovariuksen albumi)

text: Intermission on Stratovarius-yhtyeen julkaisema kokoelma-albumi vuodelta 2001. Se sisältää kolme coveria, (Judas Priest: "Bloodstone", Rainbow: "Kill the King" ja "I Surrender"), harvinaisia ainoastaan Ranskassa ja Japanissa aiemmin julkaistuja kappaleita ja neljä uutta kappaletta.


title: Intermission (Stratovariuksen albumi)

text: Bonuskappaleet:


title: Martti Välimaa

text: Martti Välimaa (s. 27. helmikuuta 1989 Imatra) on entinen amerikkalaisen jalkapallon pelaaja, joka edusti urallaan monia eurooppalaisia pääsarjatason joukkueita. Pelipaikaltaan hän oli puolustuksen linjamies.


title: Martti Välimaa

text: Välimaa aloitti peliuransa Imatra Flashissä, jossa hän vuosina 2003–2005 pelasi II- ja I-divisioonaa. Kaudella 2005 Välimaa siirtyi Lappeenranta Rajaritareihin ja pelasi siellä vuoteen 2008 asti.


title: Martti Välimaa

text: Kaudelle 2008, hän allekirjoitti vuoden mittaisen sopimuksen Turku Trojansin kanssa ja myöhemmin myös jatkosopimuksen kaudelle 2009. Hän valmistautui kauteen 2009 harjoittelemalla Yhdysvalloissa yliopistojoukkue Louisiana Wildcatsin harjoituskokoonpanossa ja valittiinkin samana vuonna hyvin menneen kauden jälkeen Vaahteraliigan All-starsiin. Kaudeksi 2010 Välimaa siirtyi Seinäjoki Crocodilesiin, jossa hänen edustamansa joukkue eteni lopulta loppuotteluun saakka, häviten sen kuitenkin niukasti


title: Martti Välimaa

text: Vuonna 2011 Välimaa allekirjoitti ammattilaissopimuksen Sveitsin liigassa pelaavan Cineplexx Blue Devilsin kanssa, jossa hyvin menneen kauden jälkeen käteen jäi kuitenkin vain paikka semi-finaaleissa. Välimaa siirtyi Saksan pääsarjassa pelaavaan Dresden Monarchsin organisaatioon kaudeksi 2012, jossa hän eteni joukkueensa kanssa pudotuspeleihin, saldoksi jäi kuitenkin semifinaalipaikka. Kauden 2012 jälkeen Välimaa vetäytyi ammattilaiskentiltä ja on sen jälkeen valmentanut Lappeenranta Wildmeniä.


title: Martti Välimaa

text: Välimaa kuului maajoukkueen vakiokokoonpanoon vuodesta 2006 aina vuoteen 2010 asti. Hän oli myös nuorten majoukkueen kapteeni vuodesta 2005, vuoteen 2008.


title: Lones Wigger

text: Lones Wesley Wigger (25. elokuuta 1937 – 14. joulukuuta 2017 Colorado Springs, Colorado) oli yhdysvaltalainen kilpa-ampuja ja olympiavoittaja.


title: Lones Wigger

text: Tokion 1964 olympialaisissa Yhdysvaltain armeijan kapteeni Lones Wigger ampui pienoiskiväärin makuuammuntakilpailussa maailmanennätyksen 597 mutta jäi hopealle, kun saman tuloksen ampunut Unkarin László Hammerl oli viimeisessä kymmenen laukauksen sarjassa parempi. Pienoiskiväärin kolmen asennon kilpailussa Wigger ampui maailmanennätyksen 1164 ja voitti kultaa 12 pistettä edellä hopeamitalistia, Bulgarian Velitško Velitškovia. Wiggerin tulos koostui makuuasennon pisteistä 398, polviasennon pisteistä 394 ja pystyasennon 372 pisteestä.


title: Lones Wigger

text: Münchenin 1972 olympialaisissa Wigger voitti kultaa vapaakivääriammunnan kolmen asennon kilpailussa. Hänen yhteistuloksensa oli 1155, joista hän sai 394 makuuasennosta, 382 polvelta ja 379 pystystä. Viimeksi mainittu oli maailmanennätys. Neuvostoliiton Boris Melnik sai saman yhteistuloksen mutta joutui tyytymään hopeamitaliin. Pienoiskiväärin makuuasentokilpailussa Wigger sijoittui seitsemänneksi tuloksella 597, joka jäi Pohjois-Korean Ho-Jun Lin kultamitali- ja maailmanennätystuloksesta 2 pistettä.


title: Luettelo Deux-Sèvresin kunnista

text:
Tämä on luettelo Deux-Sèvresin departementin kunnista Ranskassa. Departementissa on 307 kuntaa.
(CAN) Niortin "communauté d'agglomération", luotu vuonna 2000.


title: Luettelo Yvelinesin kunnista

text: Tämä on luettelo Yvelines'n departementin kunnista Ranskassa. Departementissa on 262 kuntaa.


title: Tutta Jew

text: Tutta Jew (oik. Raili Marjatta Tuttujew o.s. Pekkala, s. 27. joulukuuta 1935 Pieksämäki) on suomalainen iskelmälaulaja. Hän on iskelmälaulaja Rauni Pekkalan sisar. Hänen uransa alkoi Eero Väreen orkesterissa 1960-luvun alussa. Ennen sitä hän oli opiskellut klassista laulua ja pianonsoittoa. Harry Bergström kuuli hänen esiintyvän ja tarjosi levytyssopimusta. Tutta Jew levytti vuosina 1961–1964 kaikkiaan 19 laulua, joista tunnetuimmat ovat "Kesäyö", "Talven ruusu", "Tuo suru, jonka sain" ja "Siboney". Myöhemmin hän on esiintynyt muun muassa Operettiteatterissa ja ollut kiertueella Ruotsissa ja Amerikassa. Hän on työskennellyt konttoripäällikkönä omassa perheyrityksessä.


title: Luettelo Guadeloupen kunnista

text: Tämä on luettelo Guadeloupen departementin kunnista. Guadeloupe on Ranskan merentakainen departementti, jossa on 32 kuntaa.


title: Luettelo Guadeloupen kunnista

text: Entiset kunnat, jotka irrotettiin Guadeloupesta 22. helmikuuta 2007:


title: Lanny Bassham

text: Lanny Bassham (s. 2. tammikuuta 1947) on yhdysvaltalainen kilpa-ampuja ja olympiavoittaja.


title: Lanny Bassham

text: Münchenin 1972 olympialaisissa texasilainen Lanny Bassham ampui pienoiskiväärin kolmen asennon kilpailussa hopeaa tuloksella 1157. Hänen maanmiehensä John Writer voitti kultaa maailmanennätystuloksella 1166. Bassham ampui makuulta 390 pistettä, pystystä 375 pistettä ja polvelta Writeriakin paremmin 392 pistettä. Vapaakivääriammunnassa Bassham sijoittui seitsemänneksi tuloksella 1144, joka jäi 11 pistettä voittaja Lones Wiggerin ja 5 pistettä pronssimitalisti Lajos Pappin tuloksesta.


title: Lanny Bassham

text: Seuraavan olympiadin aikana Bassham keskittyi henkiseen valmentautumiseen ja voitti Montrealin 1976 olympialaisissa pienoiskiväärin kolmen asennon kilpailussa kultaa. Hänen yhteistuloksensa oli 1162, joista hän sai 397 makuuasennosta, 373 pystystä ja 392 polvelta. Hänen maannaisensa Margaret Murdock ampui saman yhteistuloksen mutta jäi hopealle, koska Basshamilla oli kolme täyden sadan pisteen sarjaa Murdockin yllettyä vain kahteen. Bassham piti voiton ratkaissutta sääntöä typeränä ja veti palkintojenjaossa Murdockin vierelleen palkintokorokkeen ylimmälle tasolle, jossa he yhdessä kuuntelivat Yhdysvaltain kansallislaulun.


title: Lanny Bassham

text: Aktiiviuransa jälkeen Bassham teki ampujien henkisestä valmennuksesta itselleen ansiotyön.


title: Ipanat Pariisissa

text: Ipanat Pariisissa () on vuonna 2000 julkaistu yhdysvaltalainen animaatioelokuva. Elokuvan ohjasivat Stig Bergqvist ja Paul Demeyer ja pääosaa esitti Christine Cavanaugh. Elokuva palkittiin Blimp Awardilla vuonna 2001.


title: John Pilger

text: John Richard Pilger (s. 9. lokakuuta 1939 Sydney) on palkittu australialainen toimittaja ja dokumentaristi, joka työskentelee ITV-kanavalle. Ammatissaan hän tuo päivänvaloon uutisaiheita, joista media on vaiennut ja "haastaa vallalla olevan poliittisen, taloudellisen ja uutisointiin liittyvän konsensuksen". Pilger suhtautuu kriittisesti länsimaiden toimiin kolmannessa maailmassa ja globalisaation eriarvoistavaan vaikutukseen. Pilger on myös tunnettu Irakin sodan vastustaja ja länsimaisen median harjoittaman itsesensuurin kriitikko. Brittiläisen New Statesman -lehden "Aikamme sankarit" äänestyksessä Pilger sijoittui neljänneksi, Aung San Suu Kyin, Nelson Mandelan ja Bob Geldofin jälkeen. Vuonna 2009 Pilgerille myönnettiin "Sydney Peace Prize", joka on Australian ainoa kansainvälisesti jakama rauhanpalkinto. Rauhanpalkinnon perusteluissa kiiteltiin Pilgerin työtä ihmisoikeuksien puolesta ja "äänen antamisesta voimattomille". Pilgerin ohella palkittuja ovat muun muassa Muhammad Yunus ja Desmond Tutu.


title: John Pilger

text: Pilger kirjoitti ylioppilaaksi Sydney High Schoolista ja suoritti neljän vuoden opinnot Australian Consolidated Pressissä. Vuodet 1958–1962 hän työskenteli freelance-toimittajana Australiassa, kunnes siirtyi vuonna 1962 ensin ulkomaankirjeenvaihtajaksi Italiaan ja sieltä Daily Mirrorin palvelukseen. 1986–1988 Pilger oli perustamassa "News on Sundayta" ja toimi lehden päätoimittajana. Hän on ollut sotakirjeenvaihtajana Vietnamissa, Kambodžassa, Egyptissä, Intiassa, Bangladeshissä, Biafrassa ja Lähi-idässä. Pilger suhtautuu kriittisesti omaan ammattikuntaansa, korostaa median vastuuta ja katsoo länsimaisen median vaikenevan liian usein globalisaation kielteisistä puolista. Hänen mielestään monet toimittajat ovat propagandan levittäjiä, jotka tyytyvät toistamaan valtaeliitin sanomaa. Nykyään Pilger kirjoittaa kolumneja eri julkaisuille, kuten esimerkiksi The Guardianiin.


title: John Pilger

text: Pilger on tukenut Wikileaksin Julian Assangea lahjoittamalla rahaa oikeuskuluihin.


title: John Pilger

text: 1970-luvulla John Pilger keskittyi Kaakkois-Aasian konflikteihin. Hän teki ensimmäisen dokumenttielokuvansa "Vietnam: The Quiet Mutiny" vuonna 1970. Hänen paljastava dokumenttinsa Kambodžasta - "Year Zero: The Silent Death of Cambodia" (1979) - esitettiin 60 maassa, mutta ei Yhdysvalloissa . 1970-luvulla Pilger kuvasi myös salaa Neuvostoliiton alueella Tsekkoslovakiassa, missä hän haastatteli toisinajattelijaryhmä Charter 77 jäseniä dokumenttiinsa "A Faraway Coyntry" (1977). Vuonna 1994 Pilger teki paljastavan ja palkitun dokumentin "Death of a Nation: The Timor Conspiracy", jossa Pilger käsitteli Indonesian Itä-Timorissa länsimaiden hallitusten tuella harjoittamaa terroria. Vuonna 1996 Pilger kuvasi jälleen salaa autoritaarisessa valtiossa, tällä kertaa Burmassa, jossa hän paljasti miten maan sotilasjohto käytti omia kansalaisiaan orjatyövoimana. Pilger on myös käsitellyt palestiinalaisten kohtelua Lähi-idässä kahdessa saman nimisessä elokuvassa "Palestine is still the issue". Pilger on tehnyt edelleen tasaisin väliajoin dokumentteja, joista viimeisimmät ovat "The War on Democracy" (2007), "The War You Don't See" (2010), "Utopia" (2013) ja "The Coming War on China" (2016).


title: Leppäkorpi

text: Leppäkorpi on ainakin seuraavien paikkojen nimi:


title: Gudrun Zapf-von Hesse

text: Gudrun Zapf-von Hesse (s. 1918 Schwerin Saksa) on saksalainen typografi, kalligrafi ja kirjansitoja. Hän voitti vuonna 1991 Fredrick W. Goudy -palkinnon. Hän on useiden fonttien luoja sekä printtimediassa että tietokoneympäristössä. Gudrun Zapf von Hesse sai kirjansitomiskoulutuksensa professori Otto Dorfnerilta Weimarissa. Zapf von Hesse on naimisissa kirjainmuotoilija Hermann Zapfin kanssa.


title: Gudrun Zapf-von Hesse

text: Ammattiuransa kirjansidonnassa von Hesse aloitti Weimarissa professori Otto Dorfnerin alaisuudessa. Tuona aikana hän aloitti kalligrafian opiskelun käyttäen hyväkseen Rudolf Kochin ja Edward Johnstonin kirjoja. Kirjansidonnan maisterin tutkinnon jälkeen hän työskenteli lyhyesti Berliinissä, koska hän halusi oppia kirjan kustantamista Johannes Boehlandilta. Tuon jälkeen (1946-1955) von Hesse pyöritti omaa kirjansidontastudiota Frankfurtissa ja samalla opetti kirjan kustantamista Frankfurtin taideinstituutissa.


title: Gudrun Zapf-von Hesse

text: Ensimmäiset kirjasinlajit von Hesse teki D. Stempel AG-yritykselle Frankfurtissa vuonna 1948: "The Diotima", "Diotima Italic", "Ariadne Initials" ja otsikkofontti "Smaragd (Emerald)", joista tehtiin metallimuotit vuosina 1951–1954. Myöhemmin nämä fontit siirrettiin myös uudelle linotyyppiteknologialle.


title: Gudrun Zapf-von Hesse

text: Seuraavina vuosina Gudrun Zapf von Hesse suunnitteli useita muita kirjasinlajeja, kuten "Shakespeare Roman" ja Italic erikoisfonteiksi Hallmark Cards Inc -yritykselle Kansas Cityyn, ja Carmina-fontin Bitstream Inc -yritykselle Cambridge/Massachusettsissa, joita seurasi Nofret and Christiana H. Berthold AG -yritykselle Berliinissä ja Alcuin ja Colombine Script URW:lle Hampurissa.


title: Gudrun Zapf-von Hesse

text: 1991 Gudrun Zapf von Hesse palkittiin työstään Frederic W. Goudy -palkinnolla, arvostetulla kirja- ja kirjaindesignpalkinnolla Yhdysvalloissa.by Hans Adolf Halbey


title: Uccle

text: Uccle (ranskaksi) eli Ukkel (hollanniksi) on kunta Brysselin alueella Belgiassa. Kunnassa on 81 000 asukasta (2015) ja sen pinta-ala on 22,9 neliökilometriä.


title: Uccle

text: Uccle sijaitsee suhteellisen lähellä keskustaa kaupnungin eteläosassa, ja on pitkään ollut yksi Brysselin vauraimmista alueista.


title: Uccle

text: Belgian Ilmatieteen laitos RMI sijaitsee Ucclessa.


title: Mikko Pöllä

text: Mikko Pöllä (16. syyskuuta 1916 Valkeasaari – 28. huhtikuuta 1994 Mäntyharju) oli suomalainen sotilas, kaukopartiomies ja Mannerheim-ristin ritari.


title: Mikko Pöllä

text: Mikko Pöllä syntyi 16. syyskuuta 1916 Valkeasaaressa, Inkerissä. Hänen vanhempansa olivat maanviljelijä Juho Pöllä ja Maria o.s. Reponen. Hän kävi nelivuotisen kansakoulun Valkeasaaressa ja jatkoi opintoja kolmivuotisessa Haapakankaan kirkonkylän kolhoosinuorisokoulussa.


title: Mikko Pöllä

text: Hänen isänsä karkotettiin vuonna 1932 kulakkina Siperiaan ja perhe häädettiin kotitilaltaan. Mikko Pöllä pakeni Josif Stalinin hirmuhallintoa vuoden 1933 heinäkuussa uimalla yli Rajajoen. Hän työskenteli eri puolilla Suomea rakennusmiehenä, tukkijätkänä ja muurarina. Suomen päämaja värväsi kielitaitoisen Pöllän tiedustelijaksi vuoden 1939 syksyllä.


title: Mikko Pöllä

text: Talvisodan alussa Pöllä sai parin viikon alokaskoulutuksen, jonka pääpaino oli partiotoiminnassa. Tulikasteensa hän sai eräänä tammikuisena pakkasyönä Uomaalla. Tämän jälkeen hänet komennettiin Kollaan taisteluihin. Hän teki 13 partiomatkaa linjojen taakse ja avoimille sivustoille luutnantti Into Kuismasen joukkueessa.


title: Mikko Pöllä

text: Välirauhan alussa Pöllä määrättiin radistikurssille Järvenpäähän. Hänelle opetettiin Kyynel-partioradion käyttö. Hän suoritti varusmiespalvelunsa rajavartiolaitoksessa Kuhmossa sekä sai laskuvarjokoulutuksen Luonetjärvellä. Hän teki myös muutaman tiedustelumatkan rajan taakse.


title: Mikko Pöllä

text: Pöllä palveli jatkosodassa kaukopartiomiehenä ja kaukopartion johtajana Erillinen Pataljoona 4:n Osasto Kuismasessa. Hän teki jatkosodassa yli 30 partiomatkaa. Hän oli mukana tuhoamassa vihollisen tukikohtia, muun muassa Petrovski Jamin suuren huoltotukikohdan tuhoamisretkellä, ja räjäyttämässä sotatarvikejunia syvällä vihollisen selustassa, jopa Arkangelin radalla asti.


title: Mikko Pöllä

text: Ylikersantti Pöllä nimitettiin Mannerheim-ristin ritariksi 1. elokuuta 1943 numerolla 120. Nimitysperusteluissa mainitaan muun muassa suoritukset ja saavutukset, jotka on luettava suomalaisen sotilaan uljaimpien ja kunniakkaimpien tekojen joukkoon.


title: Mikko Pöllä

text: ”Ylikersantti Pöllä on partiomiehenä ja partion johtajana osoittanut esimerkillistä mieskohtaista rohkeutta ja aloitekykyä”, päämajan tiedusteluosaston päällikkö, eversti Kaarlo Somerto kirjoitti. ”Annetut tehtävät ovat aina tulleet täytetyiksi. Usein hurjissakin kahakoissa Pöllä on esimerkillään vaikuttanut koko partion tuloksen onnistumiseen.”


title: Mikko Pöllä

text: ”Mainittakoon, että viime kevättalvella ylikersantti Pöllä viiden toverinsa avustamana vihollisen huoltokeskuksen hävityksen yhteydessä pysäytti viisikymmentä autoa käsittävän kolonnan ja siten esti vihollisen apuvoiman tulon hävityskohteeseen. Suurin osa kolonnasta tehtiin liikuntakyvyttömäksi.”


title: Mikko Pöllä

text: Nimityshetkellä Pöllä oli Neuvostoliiton kansalainen.


title: Mikko Pöllä

text: Pöllä komennettiin vuoden 1944 tammikuussa Upseerikoulun kurssille numero 58 Kankaanpäähän. Kurssin jälkeen hänet ylennettiin vänrikiksi. Kesällä hän ehti vielä toimia kolmen partiomatkan johtajana hyökkäävän vihollisen selustassa.


title: Mikko Pöllä

text: Sotien jälkeen Mikko Pöllä hankki Suomen kansalaisuuden, mutta Neuvostoliiton kansalaisuus säilyi, koska siitä luopumista oli erikseen anottava Neuvostoliiton viranomaisilta. Vuonna 1945 hän meni naimisiin Leena o.s. Kotilaisen kanssa.


title: Mikko Pöllä

text: Pöllä joutui vuoden 1946 tammikuussa punaisen Valpon kuulusteluihin. Luovutuksen pelossa hän päätti paeta ulkomaille. Hän työskenteli Ruotsissa metsätyömiehenä, kunnes Ruotsin hallitus vuoden 1946 syyskuussa päätti karkottaa suomalaiset sotilaspakolaiset maasta.


title: Mikko Pöllä

text: Pöllä siirtyi vaimonsa kanssa Venezuelaaan, jossa hän työskenteli tarjoilijana Ruotsin suurlähetystössä, pyhimysten kuvien myyjänä, maanviljelijänä sekä itsenäisenä rakennusurakoitsijana. Leena ja Mikko Pöllän tiet erkanivat vuonna 1947, jonka jälkeen vaimo muutti Suomeen. Pariskunnalle myönnettiin ero vuonna 1951.


title: Mikko Pöllä

text: Vuoden 1954 ammunnan MM-kisoissa Caracasissa vuonna 1954 Pöllä toimi Suomen joukkueen tulkkina ja oppaana. Vuonna 1956 hänet ylennettiin reservin luutnantiksi.


title: Mikko Pöllä

text: Pöllä palasi Suomeen vuoden 1964 syksyllä. Hänet palkattiin työnjohtajaksi Geologiseen tutkimuslaitokseen toisen entisen kaukopartiomiehen, laitoksen ylijohtajan, professori Vladimir Marmon aloitteesta. Hän solmi toisen avioliittonsa Ritva Annikki o.s. Auvisen kanssa. Pariskunta asui Munkkivuoressa. Mikko Pöllä jäi eläkkeelle vuonna 1977.


title: Mikko Pöllä

text: Mikko Pöllä kuoli vuonna 1994. Hänet on haudattu Mäntyharjun uudelle hautausmaalle. Vuonna 2005 kaukopartio-osasto Kuismasen perinnetapahtuman yhteydessä paljastettiin Mikko Pöllän reliefi Joensuun pursiseuran huvilalla.


title: Oiva Tuomela

text: Oiva Olavi Tuomela (29. heinäkuuta 1919 Iitti – 1. maaliskuuta 1968 Helsinki) oli suomalainen sotilas ja Mannerheim-ristin ritari.


title: Oiva Tuomela

text: Kersantti Tuomela palveli jatkosodassa kranaatinheitinjoukkueen tulenjohtoaliupseerina Jalkaväkirykmentti 25:ssä. Hänet nimitettiin Mannerheim-ristin ritariksi 1. elokuuta 1943 numerolla 121. Nimitysperusteluissa mainitaan muun muassa vapaaehtoinen osallistuminen partioretkeen sekä rohkeat ja päättäväiset taistelusuoritukset. Sodan jälkeen Tuomela työskenteli asunto-osakeyhtiön talonmiehenä.


title: Oiva Tuomela

text: Tuomelalle kuulunut Mannerheim-risti n:o 121 tuli myyntiin Huutokauppatalo Hagelstamin 24. toukokuuta 2014 järjestämään huutokauppaan.


title: Tulipunaruusut

text: Tulipunaruusut on vuonna 1972 perustettu yhtye, jonka ensimmäinen laulusolisti oli Onni Toivola. Yhtyeen alkuperäisjäsenet olivat kotoisin Riihimäen ja Hämeenlinnan seudulta. Vuonna 1976 Toivolan tilalle tuli Raimo Piipponen ja samana vuonna ilmestyi yhtyeen ensimmäinen pitkäsoittoalbumi. Vuonna 1977 yhtye solmi levytyssopimuksen Finnlevyn kanssa ja sai levytettäväkseen Toivo Kärjen ja Juha Vainion kappaleen "Karjalan Marjaana", josta tuli yleisön suosikki ja yksi Kärjen viimeisistä suurmenestyksistä. Yhtyeestä käytettiinkin nimeä Raimo Piipponen & Tulipunaruusut. Vuonna 1977 järjestetyillä Lappeenrannan humppafestivaaleilla yhtye saavutti toisen sijan Suomen humppamestaruuskilpailussa. Vuonna 1979 Tulipunaruusujen jäseninä olivat Raimo Piipponen (laulu), Heimo Ketola (harmonikka), Kari Teräväinen (saksofoni), Risto Rekola (trumpetti), Timo Laaksonen (basso) ja Juha Nyqvist (rummut). Raimo Piipposen ja Tulipunaruusujen viimeinen yhteinen albumi ilmestyi vuonna 1985.


title: Tulipunaruusut

text: Vuonna 1986 Raimo Piipposen ja Tulipunaruusujen tiet erosivat Piipposen siirtyessä uuteen Havanna-orkesteriin, ja Tulipunaruusujen laulusolistiksi tuli kolmen vuoden ajaksi Lasse Laakso. Samalla yhtyeen nimi muutettiin Tulipunaruusut-muotoon, jossa se on sittemmin pysynyt riippumatta siitä, kuka kulloinkin on ollut yhtyeen laulusolistina. Solistin tehtäviä ovat Laakson jälkeen hoitaneet eri henkilöt, vähän aikaa sitä hoiti Markus joka tunnettiin paremmin soolourastaan. Vuonna 1991 vuoroon siirtyi Leo Louhivaara, joka oli vuonna 1989 sijoittunut kolmanneksi tangokuninkuuskilvassa Seinäjoen Tangomarkkinoilla. Vuodesta 1992 alkaen laulusolistina on ollut Rainer Laamanen, joka teki levyjä 1970-luvun alkuvuosina nimellä Sebastian. Tulipunaruusut esiintyy nykyisin nelijäsenisenä, ja alkuperäisistä jäsenistä on mukana enää saksofonisti Kari Teräväinen.


title: Shadow King

text: Shadow King oli lyhytikäiseksi jäänyt hard rock -yhtye, jonka muodostivat kitaristi Vivian Campbell, laulaja Lou Gramm, basisti Bruce Turgon ja rumpali Kevin Valentine. Yhtyeen ainoa albumijulkaisu oli vuoden 1991 "Shadow King". Vaikka kiertuekin oli suunnitteilla, yhtye ehti esiintyä yhdessä vain kerran ennen hajoamistaan.


title: Shadow King

text: Foreignerin laulajan Lou Grammin julkaistua toisen soololevynsä "Long Hard Lookin" vuonna 1990 hän ja yhtyekaveri Bruce Turgon alkoivat kehitellä materiaalia uudelle albumille. Levyn piti alun perin olla Grammin soolo, mutta jossakin vaiheessa heistä alkoi tuntua siltä, että levy toimisi paremmin oikean yhtyeen voimin. Gramm ja Turgon jatkoivat uusien kappaleiden kirjoittamista ja esiäänitystä sekä järjestivät koesoittoja rumpalille ja kitaristille. Gramm ehdotti kitaristiksi muun muassa Diossa ja Whitesnakessa soittanutta Vivian Campbelliä, jonka kanssa hän oli jo työskennellyt ensimmäisellä soololevyllään. Levy-yhtiö Atlantic ehdotti rumpalin paikalle Kevin Valentinea. Koesoittojen jälkeen yhtyeen kokoonpano oli päätetty.


title: Shadow King

text: Nelikon ensimmäinen projekti yhtyeenä oli äänittää kappale ”One Dream” seikkailuelokuva "Highlander 2 – Paluun" (1991) soundtrackille. Tämän jälkeen varattiin studioaikaa albumin nauhoittamiseen. Pääosa materiaalista oli Grammin ja Turgonin käsialaa, tosin oli puhetta myös myöhemmin yhtyeeseen liittyneiden Campbellin ja Valentinen suuremmasta osuudesta seuraavalla albumilla.


title: Shadow King

text: Yhtyeen nimi lähti Grammin ehdotuksesta ja sen katsottiin kuvastavan sitä, että kaikki jäsenet olivat aikaisemmin soittaneet suuryhtyeiden varjossa () ja olivat nyt valmiita astumaan esiin varjoista. Levy ilmestyi loppuvuodesta 1991. Kansainvälisesti julkaistu singlevalinta ”I Want You” sai Atlanticin tuella niin radio- kuin videosoittoakin. Suunnitteilla oli myös Britannian ja Yhdysvallat kattava kiertue, joka olisi päättynyt keväällä 1992. Ensimmäinen, MTV Europen Headbanger's Ballin kattavasti mainostama konsertti oli Lontoon Astoria-teatterissa 13. joulukuuta 1991 (mukana konsertissa oli losangelesiläinen sessiokosketinsoittaja Rick Serrate). Tämä ensimmäinen esiintyminen yhdessä jäi kuitenkin myös heidän viimeisekseen. Jäsenet ymmärsivät, ettei ”keinotekoisesti” koottu yhtye toiminut lavalla.


title: Shadow King

text: Hieman konsertin jälkeen yhtyeen jäsenet tulivat omiin johtopäätöksiinsä Shadow Kingin tulevaisuudesta. Turgon päätti mieluummin keskittyä Grammin sooloprojektiin kuin Shadow Kingiin. Vaikka taustalla kiertueen Amerikan-osuutta koetettiinkin edelleen järjestää, Campbell ilmoitti jättävänsä yhtyeen. Jonkin aikaa eli suunnitelma kysyä kitaristiksi Mister Misterissä soittanutta Steve Ferrisiä, mutta lopulta kiertue peruttiin ja yhtyeen tie tuli päätökseensä.


title: Shadow King

text: Gramm ja Turgon jatkoivat yhteistyötään ja alkoivat työskennellä Grammin uuden soololevyn parissa. Campbell liittyi Def Leppardiin täyttämään huumeisiin menehtyneen Steve Clarkin paikkaa. Valentine liittyi hard rock -yhtye Cinderellan kokoonpanoon heidän vuoden 1994 "Still Climbing" -kiertueelleen.


title: The Phantom Agony

text: The Phantom Agony () on sinfoninen metalliyhtye Epican debyyttialbumi, joka ilmestyi 2003.


title: The Phantom Agony

text: Albumi nousi Alankomaissa MegaCharts-listan kahdeksannelle sijalle, ja pysyi listalla yhteensä kuusi viikkoa.


title: Consign to Oblivion

text: Consign to Oblivion on sinfonisen metalliyhtye Epican toinen levy, joka julkaistiin 21. huhtikuuta 2005. Albumin lyriikoissa käsitellään muun muassa mayojen korkeakulttuuria. Kappaleella ”Trois vierges” vierailee Kamelotin laulusolisti Roy Khan.


title: Consign to Oblivion

text: Albumi nousi Alankomaissa MegaCharts-listan sijalle 12, ja pysyi listalla yhteensä 8 viikkoa.


title: The Divine Conspiracy

text: The Divine Conspiracy on sinfonisen metalliyhtye Epican albumi kolmas studioalbumi. Se julkaistiin Yhdysvalloissa 28. elokuuta 2007, ja viikkoa myöhemmin 7. syyskuuta 2007 Euroopassa. Se on yhtyeen ensimmäinen konseptialbumi ja käsittelee järjestäytyneitä uskontoja. Albumilla vierailevat God Dethronedin rumpali Ariën van Weesenbeek ja After Foreverin Sander Gommans.


title: The Divine Conspiracy

text: Albumi nousi Alankomaissa MegaCharts-listan yhdeksännelle sijalle.


title: Raimo Piipponen

text: Raimo Piipponen (s. 7. tammikuuta 1948 Riihimäki) on suomalainen laulaja, jonka levytysura alkoi vuonna 1970 kappaleella ”Kaunein muisto”. Vuonna 1976 Piipponen liittyi mukaan Tulipunaruusut-yhtyeeseen laulusolistiksi. Vuonna 1987 hän siirtyi Havanna-orkesterin solistiksi.


title: Guitarrón

text: Guitarrón (augmentatiivi espanjan kielen sanasta "guitarra", kirjamellisesti "suuri kitara") on latinalaisessa Amerikassa käytetty kielisoitin. Eri maissa on erityyppisiä guitarróneja.


title: Guitarrón

text: Argentiinalainen guitarrón on kitaraa suurempi soitin ja siinä käytetään erilaista viritystä kuin tavallisessa kitarassa.


title: Guitarrón

text: Chileläinen guitarrón on kielisoitin, jossa kieliä on 25 tai enemmän.


title: Guitarrón

text: Meksikolainen guitarrón on kuusikielinen, suuri bassoinstrumentti. Se on luultavasti kehitetty Meksikossa 1800- ja 1900-luvuilla korvaamaan harppu, jota käytettiin vanhoina aikoina bassona, ja se pohjautuu espanjalaiseen 1500-luvun "bajo de uñaan". Se muistuttaa muodoltaan kitaraa mutta on paljon suurempi, leveämpi ja sen otelauta on suhteellisen lyhyt. Siinä on kuusi kieltä, jotka ovat kitarasta poikkeavat, ja niitä soitetaan näppäilemällä kahta kerrallaan oktaavin intervallilla, jotta saataisiin lisää voimaa ääneen. Kielet viritetään A D G C E A, jossa ylä-A viritetään oktaavia ylemmäksi kuin ala-A.


title: Guitarrón

text: Guitarrónia käytetään meksikolaisissa mariachiorkestereissa. Yleensä mariachiorkesterit koostuvat vähintään kahdesta viulusta, kahdesta trumpetista, yhdestä espanjalaisesta kitarasta, ja vihuelasta (korkeaääninen, viisikielinen kitara), ja näiden lisäksi guitarrónista. Guitarrónin etuna esimerkiksi kontrabassoon verrattuna on sen kannettavuus soittamisen aikana. Suuren koon ansiosta äänen voimakkuus riittää pienissä soitannoissa ilman sähköistä lisävahvistusta.Guitarróneja valmistetaan Meksikossa käsityönä. Eräs valmistuspaikoista on Michoacánin osavaltiossa sijaitseva Paracho.


title: Guitarrón

text: Guitarrón oli inspiraationa Ernie Ballin vuonna 1972 kehittämään akustiseen bassokitaraan.


title: Markus (laulaja)

text: Markus (oikealta nimeltä Markku Tranberg) (s. 2. toukokuuta 1950 Ylitornio) on suomalainen laulaja ja soittaja, joka liittyi Intro-yhtyeeseen jonka solistina oli silloin Tarja Ylitalo. Ennen Introa Markus vaikutti Finnpop Five-yhtyeessä.Vuonna 1969 Markus otti osaa Intro-lehden Iskelmäjahti-kiertueelle sijoituttuaan loppukilpailussa toiseksi ja siitä alkoi hänen levytysura kappaleella "Viimeinen kevät". Sen jälkeen hän sai levytettäväkseen kappaleet "Jos vielä oot vapaa" ja "Vain kotka lentää aurinkoon", joista tuli suosittuja kansan keskuudessa. Debyyttialbumi "Sydän yhtyi sydämeen" ilmestyi 1970-luvun lopulla.


title: Markus (laulaja)

text: 1980-luvulla Markus lauloi Tulipunaruusut-yhtyeen solistina ja levytti muutaman pikkuhitin. Vuonna 1985 hän osallistui iskelmäkilpailuun Kevään Sävel ja sisällytti kilpailukappaleensa ”Suoraan sydämeen” samana vuonna julkaistulle toiselle albumilleen Sain hyvän tunteen.


title: Markus (laulaja)

text: Nykyisin Markus asuu Tampereella ja on käynyt levytysstudiossa viimeksi vuonna 2001, jolloin hän levytti singlen, joka sisälsi valssit ”Neidonryöstö” ja Siuronsalmen Sanna”. Keikkailu jatkuu edelleen pienimuotoisena mm. kitaristina ja laulajana Pispalan Sälli & Sinirytmi –bändissä sekä tanssilavoilla.


title: Kiviniitty

text: Kiviniitty on kaupunginosa Kokkolassa. Alueella sijaitsee muun muassa Kiviniityn yhteiskoulu. Koulun vieressä sijaitsee päiväkoti, ja alueella sijaitsee myös Gigantti ja monia muita liikkeitä.


title: Erkki Rautio (sellisti)

text: Erkki Ilmari Rautio (s. 5. lokakuuta 1931 Helsinki) on suomalainen sellotaiteilija. Hän on opiskellut sellonsoittoa Helsingissä Yrjö Selinin, Roomassa vuonna 1955 Enrico Mainardin ja Pariisissa vuonna 1956 Pierre Fournierin johdolla. Hän on kansainvälisesti tunnettu ja menestyneimpiä suomalaisia instrumentalisteja maailmalla, ja toimiessaan Sibelius-Akatemian professorina hän on vaikuttanut merkittävästi suomalaisen sellotaiteen kehitykseen.


title: Erkki Rautio (sellisti)

text: Rautio on toiminut 1957–1959 Helsingin kaupunginorkesterin sellonsoittajana ja 1959–1965 Oulun musiikkiopiston sellonsoiton opettajana. Hän hoiti 1965–1994 sellonsoiton professuuria Sibelius-Akatemiassa ja oli akatemian rehtori 1990–1993.


title: Erkki Rautio (sellisti)

text: Erkki Rautio on pitänyt konsertteja ja mestarikursseja kotimaassa ja ulkomailla. Klassisen musiikin ohella hän on esittänyt kantaesityksiä. Hän on toiminut kansainvälisten kilpailujen tuomaristossa. Hän on levyttänyt yhdessä Izumi Tatenon kanssa duo-levyjä.


title: Erkki Rautio (sellisti)

text: Hänen puolisonsa on Heidi Rautio o.s. Mörike. Hänen poikiaan ovat taidemaalari Heinrich Ilmari Rautio ja pianisti Martti Rautio. Hänen veljiään olivat säveltäjä Matti Rautio ja viulisti ja kapellimestari Paavo Rautio.


title: Olli Aulanko

text: Olli Sakari Aulanko (30. elokuuta 1921 Helsinki – 30. huhtikuuta 1964 Valkeakoski) oli suomalainen panssariässä, kansanedustaja ja Mannerheim-ristin ritari.


title: Olli Aulanko

text: Aulanko palveli jatkosodassa Panssaridivisioonan Rynnäkkötykkipataljoonassa vaunun- ja joukkueenjohtajana. Kannaksen suurhyökkäyksen aikana käydyn Kuuterselän taistelun tekojen perusteella luutnantti Aulanko nimitettiin Mannerheim-ristin ritariksi 26. kesäkuuta 1944 numerolla 133. Nimitysperusteluissa mainitaan muun muassa joukkueen johtaminen rohkeasti ja taitavasti. Sodan jälkeen Aulanko toimi Päivölän kansanopiston johtajana vuosina 1949–64 sekä kokoomuksen kansanedustajana vuosina 1958–64 edustaen Hämeen läänin eteläistä vaalipiiriä. Hän työskenteli myös Sääksmäen kunnanvaltuuston puheenjohtajana. Presidentin valitsijamiehenä Aulanko oli vuosien 1956 ja 1962 vaaleissa.. Hän kuoli vuonna 1964. Oppiarvoltaan hän oli valtiotieteen maisteri.


title: Olli Aulanko

text: Aulanko joutui tiedotusvälineissä kovan arvostelun kohteeksi kun hän alkoholia nautittuaan törmäsi autollaan kylätiellä pyöräilijään ja pakeni paikalta. Mannerheim-ristin ritareista matrikkelin tehneen kirjailija Seppo Porvalin mukaan Aulanko murtui tapauksen jälkeen henkisesti, ryhtyi raivoraittiiksi ja alkoi tehdä ylipitkiä juoksu- ja hiihtolenkkejä kunnes sai sydänkohtauksen ja kuoli.


title: Olli Aulanko

text: Aulanko esiintyy Mauri Sariolan varhaisteoksessa "Joka tuulen kylvää..." nimellä Olavi Aulamo, Sariola itse nimellä Esko Arra. Olli Aulanko ja Mauri Sariola olivat läheiset ystävät jo kouluajoista lähtien. Sariola lähetti jokaisen uuden teoksensa Aulangolle omistuskirjoituksin. Myös ympäristöfilosofi Pentti Linkola kuului Olli Aulangon ystäväpiiriin.


title: Heikki Jartti

text: Heikki Ilmari Jartti (22. tammikuuta 1887 Virrat – 17. tammikuuta 1951 Pihlajavesi) oli pohjoishämäläinen kansakoulunopettaja ja kirjailija.


title: Heikki Jartti

text: Virtain Hauhuunkylän Jartissa syntyneen Heikki Jartin vanhemmat olivat maanviljelijä Robert Emanuel Jartti ja Keuruulta kotoisin ollut Johanna Harjula. Jartti valmistui kansakoulunopettajaksi Rauman seminaarista vuonna 1911 ja toimi sen opettajana Pihlajaveden aseman kansakoulussa vuoteen 1925 saakka jolloin hän ryhtyi päätoimiseksi kirjailijaksi.


title: Heikki Jartti

text: Jartin kirjallinen tuotanto alkoi näytelmillä joista ensimmäisenä ilmestyi 1920 näytelmä "Opettajan emännöitsijä". Vuonna 1922 Jartti julkaisi ensimmäisen romaaninsa "Pimeässä erehtyy" joka sai arvostelijoilta hyvän vastaanoton. Myös seuraava Jartin romaani 1923 ilmestynyt "Herra Johtaja" oli arvostelumenestys. Jartti sai Alfred Kordelinin säätiöltä 7500 markan apurahan ja useita pienempiä rahapalkintoja muun muassa Suomen Kuvalehden novellikilpailusta. Jartti ryhtyi päätoimiseksi kirjailijaksi tämän menestyksen kannustamana ja kirjoitti vuosien 1926-1937 välillä pääteoksensa ns. "Saunakirjat" ("Joulusaunassa 1-3" ja "Juhannussaunassa"), joissa Jartti kuvasi humoristisesti hyvin tuntemaansa pohjoishämäläistä maalaiselämää.


title: Heikki Jartti

text: Ryhtyessään kirjailijaksi Jartti myi rakenteilla olleen Piilo-nimisen talonsa ja muutti Artjärvelle, jossa hän asui pienessä Fiinula -nimisessä mökissä nuoremman veljensä kodin lähellä. Seuraavana keväänä Jartti muutti toisen veljensä luo Virtain Ala-Herraselle, jossa hän teki kirjallisia töitä jopa 18 tuntia päivässä ja kirjoitti muun muassa "Herra Johtaja"-romaaninsa siellä kolmeen kertaan. Jartin kirjallinen luomiskausi päättyi 1930-luvun lopulla ja viimeiset vuotensa Jartti vietti Pihlajavedellä Kömin talossa asuneiden sisariensa luona. Jartti kuoli tammikuussa 1951 ja hänet on haudattu Pihlajaveden uudelle hautausmaalle.


title: Heikki Jartti

text: Jartin syntymän satavuotispäivänä 1987 paljastettiin hänen muistolaattansa, joka on Pihlajaveden ala-asteen seinässä.


title: Aina Sainio

text: Aina Maria Sainio o.s. "Uotila" () oli Hämeenlinnassa asunut lehtorinrouva, joka myrkytti miehensä, lehtori Ferdinand "Nantti" Sainion (1863–1892) vuonna 1892. Tämä murha herätti aikanaan suurta huomiota sekä Suomessa että myös Pohjoismaissa.


title: Aina Sainio

text: Ferdinand Sainio (s. 1863 Hauho) oli päässyt ylioppilaaksi Hämeenlinnan normaalilyseosta 1884 ja valmistunut filosofian maisteriksi 1890. Hän toimi latinan ja kreikan kielen lehtorina Hämeenlinnan klassillisessa lyseossa ja valmisteli parhaillaan tohtorinväitöskirjaansa sanskritin kielestä. Hänen vaimonsa oli 8 vuotta nuorempi miestään ja heillä oli yksi lapsi, alle vuoden ikäinen Kyllikki-vauva. Perheen Niittykadun ja Linnantien (nykyinen Kustaa III katu) kulmatalossa olleessa huoneistossa asui myös kaksi koulupoikaa täysihoitolaisina. Aina Sainio oli varakkaan maalaistalon tytär kun taas Ferdinand Sainio oli kotoisin vaatimattomammista oloista ja hänellä oli vielä opiskeluvelkoja jäljellä. Aina Sainio oli tutustunut mieheensä tämän toimiessa kotiopettajana Sahalahdella. He olivat menneet naimisiin vuonna 1890.


title: Aina Sainio

text: Perheen palvelija löysi Ferdinand Sainion kuolleena vuoteestaan aamulla 24. helmikuuta 1892. Ruumiin kouristunut asento herätti Hämeenlinnan piirilääkäri Bergstedtin epäilykset ja ruumiinavauksen yhteydessä selvisi että Sainio oli kuollut strykniinimyrkytykseen. Pian sen jälkeen selvisi myös, että Aina Sainio oli pari päivää aikaisemmin pyytänyt tohtori Gratschoffilta strykniinireseptiä villakoiran myrkytystä varten ja ostanut sitten strykniinin Pomoellin apteekista.


title: Aina Sainio

text: Lehtori Sainio oli edellisenä iltana illallisen jälkeen valittanut päänsärkyä ja pyytänyt vaimoltaan migreenipulveria. Tämän jälkeen hän vetäytyi omaan huoneeseensa, josta alkoi kuulua jonkin ajan kuluttua voimakkaita tuskanhuutoja. Rouva Sainio ei oman kertomansa mukaan ollut kuullut mitään, mutta perheen luona asuneet koulupojat ja naapurihuoneistossa asunut latinanmaisteri Ison (Brummer) olivat ne kuulleet. He olivat kuitenkin luulleet huutojen tulevan venäläiselle kasarmille vievältä puistotieltä ja juopuneiden sotilaiden siellä mellastavan.


title: Aina Sainio

text: Aluksi oletettiin, että kyseessä olisi ollut onneton erehdys, jossa migreenipulveri ja strykniini olivat vahingossa sekoittuneet. Lehtori Sainiolla oli 10 000 markan henkivakuutus, mutta vakuutusyhtiö ei suostunut maksamaan korvausta epäillen kyseessä olleen itsemurhan. Asian selvittämiseksi alkoi oikeudenkäynti, jossa lehtori Sainion isää edusti sen ajan tunnetuin asianajaja Lauri Kivekäs ja syytettynä ollutta Aina Sainiota edusti Castrén-niminen asianajaja. Kivekäs sai selville, että Aina Sainio oli tilannut surupuvun Helsingistä jo useita päiviä ennen miehensä kuolemaa ja että hän oli myös tehnyt velkoja miehensä tietämättä. Kivekkään harjoittama tiukka ristikuulustelu johti lopulta siihen, että Aina Sainio tunnusti murhanneensa miehensä.


title: Aina Sainio

text: Aina Sainion oikeudenkäynti oli omana aikanaan sensaatiotapaus, jota käsiteltiin sekä paikallisissa että pääkaupungin Helsingin lehdissä. Oikeudenkäynnin päätteeksi Aina Sainio tuomittiin murhasta ja väärennöksistä elinkautiseen vankeusrangaistukseen, josta tuomiosta hän kärsi 14 vuotta Hämeenlinnan naisvankilassa. Vapauduttuaan Aina Sainio muutti nimensä ja lähti pois Hämeenlinnasta. Aina ja Nantti Sainion tytär kuoli 12-vuotiaana Tuusulassa aivokalvontulehdukseen. Aina Sainio meni uusiin naimisiin veistonopettaja Kalle Kustaa Nurmisen kanssa ja sai kaksi lasta uudessa avioliitossaan. He asuivat aluksi Sahalahdella ja sitten vuodesta 1911 Tampereella. Aina Saino kuoli Tampereella syksyllä 1931 ja hänet haudattiin Kalevankankaan hautausmaalle.


title: Aina Sainio

text: Lyseota Hämeenlinnassa murhan tapahtuma-aikana käyneet runoilijat Eino Leino ja Larin-Kyösti kirjoittivat myöhemmin muistelmissaan kuvauksen lehtori Sainion murhasta ja murha antoi virikkeitä myös Minna Canthille hänen kirjoittaessaan Sylvi-nimistä näytelmäänsä.


title: Ali Hassan Salameh

text:
Ali Hassan Salameh (; 1940 – 22. tammikuuta 1979) oli palestiinalainen terroristi, jota Mossad piti Mustan syyskuun aivoina ja vastuussa Münchenin verilöylystä vuoden 1972 kesäolympialaisissa.
Palestiinalaiset eivät myöntäneet virallisesti Salamehin jäsenyyttä Mustassa syyskuussa, koska Salameh oli eräs Jasser Arafatin luottomiehistä eikä PLO:ta haluttu liittää kansainvälisestä terrorismista tunnettuun Mustaan syyskuuhun.


title: Ali Hassan Salameh

text: Salameh syntyi palestiinalaisessa Qulanin kaupungissa rikkaaseen perheeseen. Hänen isänsä Shaykh Hassan Salameh kuoli vuoden 1948 sodassa Israelia vastaan Jaffassa. Salameh opiskeli Itä-Saksassa ja sai luultavasti sotilaallisen koulutuksensa Kairossa ja Moskovassa.


title: Ali Hassan Salameh

text:
Ali Hassan oli hyvin kiistanalainen henkilö palestiinalaisten keskuudessa. Hän sai lempinimen Punainen prinssi, koska hän eli hyvin vaurasta "playboy"-elämää. Hänen elämäänsä kuuluivat naiset, urheiluautot, diskot, yökerhot sekä baarit.
Hassan oli tuttu näky Beirutin hiekkarannoilla ja hotellien uima-altaissa monien naisien kanssa. Vuonna 1978 hän nai Georgina Rizkin, vuoden 1971 Miss Libanonin. Salamehea kritisoitiin ylellisestä elämäntavastaan samalla kun sadat palestiinalaiset pakolaiset kärsivät elintarvike- ja terveyshuollon surkeasta tilasta. Vaikka Salamehin hautajaisissa oli satoja ihmisiä, monet pitivät häntä liian länsimaalaisena etenkin elämäntavaltaan. Monet palestiinalaiset järjestöt eivät katsoneet Salamehea hyvällä ja pitivät häntä liian modernina ihmisenä.


title: Ali Hassan Salameh

text: Münchenin verilöylyn jälkeen vuonna 1972, jossa kuoli 11 israelilaista siviiliurheilijaa Mossad alkoi jahdata Salamehea iskujen pääarkkitehtina.


title: Ali Hassan Salameh

text:
Salamehin löytämistä vaikeutti hänen jatkuva liikkumisensa sekä tiheä väärien passien vaihto ja niiden käyttö. Mossad löysi Salamehin vihdoin Beirutista ja järjesti tämän kuoleman 22. tammikuuta vuonna 1979.
Salameh oli myös CIA:n ja PLO:n salainen kontakti kuolemaansa asti. Hän lupasi olla surmaamatta amerikkalaisia jos nämä tukevat häntä taloudellisesti ja poliittisesti. Salameh lupasi myös suojella Yhdysvaltain kansalaisia Beirutissa.


title: Ali Hassan Salameh

text: Salameh kuoli 22. tammikuuta vuonna 1979 Beirutissa autopommi-iskussa, jonka takana oli Israelin tiedustelupalvelu Mossad. Mossad luultavasti palkkasi englantilaisen Erika Chambersin, jonka tuli seurustella Salamehin kanssa ja järjestää tämän kuolema. Chambers esiintyi olevansa erään säätiön edustaja, joka tukee pakolaisleirien asukkaita humanitaarisesti. Salameh ja Chambers tapasivat Beirutin satamassa. Chambers oppi Salamehin päivittäisen rutiinin ja järjesti autopommi-iskun Salamehin saattueen käyttämän kadun varrelle. Salameh ja neljä henkivartijaa saivat iskussa surmansa.


title: Budolajien suomalaiset kattojärjestöt

text: Suomessa toimivien budōlajien kattojärjestöt.


title: Budolajien suomalaiset kattojärjestöt

text: Suomen kendoseurojen keskusliitto on suomalaisten kendoseurojen kattojärjestö. Kendoliiton lajivalikoimaan kuuluvat kendō, ZNKR iaidō ja ZNKR jōdō. Liittoon kuului 2007 alussa 19 kendoseuraa, joista kaikissa harjoitellaan kendoa, mutta iaidōa ja jōdōa vain joissain. Tuhannen jäsenen raja Suomen kendoseurojen keskusliitossa meni rikki vuoden 2009 syksyllä. Suomen kendoseurojen keskusliitto on jäsenenä sekä Euroopan kendoliitossa että kansainvälisessä kendoliitossa.


title: Budolajien suomalaiset kattojärjestöt

text: Suomen aikidoliitossa oli vuonna 2007 57 jäsenseuraa. Kaikkiaan 3 041 lisenssin maksanutta jäsentä, joista 1 106 henkeä oli alle 19-vuotiaita (36 %) ja 850 henkeä oli naisia (28 %). Suomen aikidoliitto ry on myös rekisteröityjen liikuntayhdistysten: Suomen Liikunta ja Urheilu ry SLU:n jäsen sekä Nuori Suomi ry jäsen.


title: Budolajien suomalaiset kattojärjestöt

text: Suomen karateliiton perustamiskokous pidettiin Helsingissä 6. joulukuuta 1969. Tuolloin liiton hallitukseen valittiin Kari Kuula, Lasse nieminen, Taisto Raumala, Ilkka Rautavirta, Vesa Reilimo ja Lasse Siurala. Ensimmäisenä puheenjohtajana toimi Siurala, sihteerinä Raumala ja toiminnanjohtajana Kuula.


title: Budolajien suomalaiset kattojärjestöt

text: Suomen judoliitto ry on vuonna 1958 perustettu rekisteröity yhdistys. Suomen judoliitossa oli 2008 noin 12 500 aktiivia jäsentä kaikkiaan 118 judoseurassa. Suomen judoliitto ry on myös Suomen Liikunta ja Urheilu ry SLU:n jäsen sekä Suomen Olympiakomitean ja Nuori Suomi ry jäsen. Suomen judoliitto on Euroopan judoliiton ja kansainvälisen judoliiton jäsen.


title: Budolajien suomalaiset kattojärjestöt

text: Suomen iaidoliitto on perustettu 11/1986. Liiton puheenjohtajana on perustamisesta asti toiminut Jukka Helminen. Suomen iaidoliiton jäseninä on kaksitoista suomalaista iaidoseuraa ja Suomen Musō Shinden-ryū-yhdistys.


title: Budolajien suomalaiset kattojärjestöt

text: Suomen kyudoliittoon on suomalaisten kyudōseurojen kattojärjestö. Suomen kyudoliittoon kuuluu seitsemän suomalaista kyudō-seuraa, ja se on jäsenenä Euroopan kyudoliitossa ja kansainvälisessä kyudoliitossa.


Indian Institute of Space Science and Technology (IIST) on Intiaan 14. syyskuuta 2007 perustettu avaruustutkimuksen ja -teknologian akateeminen oppilaitos, joka sijaitsee Thiruvananthapuramissa.


title: Indian Institute of Space Science and Technology

text: Sen taustana on Intian vuosia jatkunut pula tämän alan osaajista tilanteessa, jossa kokeneet rakenne- ja elektroniikkasuunnittelijat siirtyvät aloille, joilla palkat ovat suuremmat kuin suppealla avaruusteollisuussektorilla.


text: Oppilaitoksen vihki käyttöön tohtori G. Madhavan Nair, joka on Intian avaruusjärjestön ISROn hallituksen puheenjohtaja. Instituutin ensimmäinen johtaja on tohtori B. N. Suresh.


text: Se kouluttaa alan kandidaatteja ja maistereita.


title: Juhani Turpeenniemi

text: Juhani Turpeenniemi (s. 22. elokuuta 1932, Rovaniemi) on entinen suomalainen jääpalloilija.


title: Juhani Turpeenniemi

text: Puolustajana pelannut Juhani "Kirre" Turpeenniemi osallistui neljiin MM-kisoihin ja saavutti hopeaa 1957 ja 1963 sekä pronssia 1961. Hän pelasi yhteensä 31 maaottelua.


title: Juhani Turpeenniemi

text: Suomen mestaruuden Turpeenniemi voitti Oulun Palloseuran riveissä 1953, 1956 ja 1960–64. Hän oli ensimmäinen suomalainen, joka pelasi Ruotsin jääpallosarjoissa.


title: Toivo Alavirta

text: Toivo Villiam Alavirta (synt. Ahlström, 27. kesäkuuta 1890 Tammela – 23. kesäkuuta 1940 Ust-Vym) oli suomalainen toimittaja ja sosialidemokraattisen puolueen kansanedustaja. Vuoden 1918 sisällissodan jälkeen hän pakeni Neuvosto-Venäjälle ja kuoli myöhemmin vankileirillä Stalinin vainojen yhteydessä.


title: Toivo Alavirta

text: Alavirran vanhemmat olivat tehdastyöläinen Kasimir Ahlström ja Henriika Flink. Hän kävi kansa- ja kauppakoulun, työskentellen sen jälkeen 1906–1912 kirjanpitäjänä Oy Finlayson Ab:n Forssan tehtailla ja vuoteen 1918 saakka "Hämeen Voiman" aluetoimittajana Forssassa. Sosialidemokraattiseen puolueeseen Alavirta liittyi 1906 ja eduskuntaan hänet valittiin vuonna 1917 Hämeen läänin eteläisestä vaalipiiristä.


title: Toivo Alavirta

text: Suomen sisällissodan aikana Alavirta toimi punaisten hallinnossa ja "Suomen Kansanvaltuuskunnan Tiedonantajan" toimittajana. Sodan jälkeen hän pakeni Neuvosto-Venäjälle, missä Alavirta oli aluksi suomalaisille pakolaisille perustetun Buin siirtolan konttoripäällikkönä. Samalla Alavirta liittyi Suomen Kommunistiseen Puolueeseen ja oli myöhemmin myös Neuvostoliiton kommunistisen puolueen jäsen. Leningradissa Alavirta työskenteli Suomalaisen Kustannusosuuskunta Kirjan johtajana sekä "Vapaus"-lehden toimittajana. Hän oli myös SKP:n keskuskomitean sihteeri ja myöhemmin hänet valittiin sen puheenjohtajaksi.


title: Toivo Alavirta

text: Vuonna 1927 Alavirta sai Santeri Nuortevalta luvan muuttaa Karjalan tasavaltaan, missä hän työskenteli Petroskoissa ilmestyneen "Punaisen Kartjalan" toimittajana. Samana vuonna hänestä tuli Karjalan tasavallan toimeenpanevan keskuskomitean puheenjohtaja ja lisäksi Alavirta valittiin vuonna 1934 NKP:n Uhtuan piirikomitean sihteeriksi. Vuotta myöhemmin hänet erotettiin Petroskoin kaupunkikomitean päätöksellä NKP:sta ”kansallisen kiihkoilun” vuoksi, jonka jälkeen Alavirta toimi 1935–1937 Petroskoin puoluekoulun johtajana. Vielä ennen pidätystään hän ehti työskentelemään suksitehtaassa.


title: Toivo Alavirta

text: Alavirta pidätettiin 23. elokuuta 1937 syytettynä vastavallankumouksellisesta kansalliskiihkoisesta toiminnasta. Hän sai kahdeksan vuoden tuomion, jota Alavirta passitettiin suorittamaan Ust-Vymin vankileirille Komin tasavaltaan. Hän kuoli leirillä vuonna 1940. Alavirta rehabilitoitiin Stalinin kuoleman jälkeen 1955.


title: Toivo Alavirta

text: Toivo Alavirran puoliso oli Hanna Anderson (s. 1894). Perheeseen syntyi poika ja tytär.